په‌یامێكی دڵسۆزانه بۆ هه‌موولایه‌ك\nبه‌ڕێزان! خه‌ڵك‌و جه‌ماوه‌ری هه‌رێمی كوردستان‌و ده‌ره‌وه‌ی هه‌رێمی كوردستان‌و تاراوگه‌و سه‌رجه‌م به‌شه‌كانی كوردستان!\nبه‌پێویستم زانی له‌م هه‌ل‌و مه‌رجه سه‌خت‌و دژواره‌دا كه هه‌رێمی كودرستان‌و عێڕاق‌و ناوچه‌كه پێیدا تێده‌په‌ڕێ، به‌تایبه‌ت دوای ئه‌و به‌ڵا گه‌وره‌یه‌ی كه به‌سه‌ر هه‌رێمی كوردستاندا هات، دوای ئه‌نجامدانی ڕیفراندۆم له 25/9/2017، وه‌ك به‌شێك له‌ئه‌ركی سه‌رشانم به‌رانبه‌ر به خه‌ڵك‌و وڵاتی خۆم، كه بێگومان هه‌موولایه‌ك به‌رپرسیارین به‌رانبه‌ر به‌خه‌ڵك‌و كۆمه‌ڵگای خۆمان‌و چاره‌سه‌ركردنی گرفت‌و كێشه‌كانی، به‌ڵێ بۆ په‌یدابوونی گرفت‌و كێشه‌كان، ته‌نیا بڕیار به‌ده‌ستان به‌رپرسارن، به‌ڵام ده‌بێ هه‌موولایه‌ك خۆمان به به‌رپرسیار بزانین بۆ چاره‌سه‌ركردنی ئه‌و گرفت‌و كێشانه‌ی كه له‌گه‌ڵیاندا ده‌سته‌و یه‌خه‌بووین،ئنجا هه‌رلایه‌ك‌و هه‌ركه‌سێك په‌یدای كردبن.\nله‌چوار ته‌وه‌ری سه‌ره‌كییدا ئه‌و په‌یامه ده‌نووسم‌و، ڕووی قسانیشم له‌هه‌موولایه‌كه:\nته‌وه‌ری یه‌كه‌م: ئه‌وه‌ی ڕوویدا هۆكاره‌كانی چی بوون؟\nمه‌به‌ستمان ئه‌و به‌ڵا گه‌وره‌یه كه به‌سه‌ر هه‌رێمی كوردستاندا هات، كه به‌لای كه‌مه‌وه نیوه‌ی پانتایی ئه‌وبه‌شه‌ی هه‌رێمی كوردستان كه له‌به‌رده‌ستی خۆماندبوو، له‌ده‌ستمان چوو، به‌و مانایه كه ئێستا له‌ژێر كۆنتڕۆڵ‌و هه‌یمه‌نه‌ی هه‌رێمی كوردستاندا نه‌ماوه.\nپێموایه ئه‌وه سێ هۆكاری سه‌ره‌كیی هه‌بوون:\nهۆكاری یه‌كه‌م: حوكمڕانیی خراپی پڕسته‌م له (26) ساڵی ڕابردوودا:\nدیاره ئه‌میش له‌چه‌ند شتێكدا به‌رجه‌سته‌بوو بوو:\nیه‌كه‌م: نه‌بوونی سیستمێكی حوكمڕانیی ته‌ندروست.\nدووه‌م: نه‌بوونی دامه‌زراوه‌كان، یان په‌كخستنیان.\nسێ‌یه‌م: یاسا سه‌روه‌ر نه‌بوون، به‌ڵكو پێشێل كردنی.\nچواره‌م: پێشێل كردنی ماف‌و ئازادییه‌كان‌و كه‌ڕامه‌تی زۆرێك له خه‌ڵك، وه‌ك:\nزیندانی كردنی به ناحه‌ق، كوشتن، برسیی كردن، ترساندن، سه‌رو گوێ شكاندن، هه‌ڕه‌شه‌لێ كردن...هتد.\nپێنجه‌م: ده‌ست تێوه‌ردانی كه‌س‌و حیزب له كارو باری حكوومه‌ت‌و گه‌نده‌ڵییه‌كی بێ ڕه‌زا، له هه‌موو جومگه‌كانی ده‌سه‌ڵاتدا.\nشه‌شه‌م: به پێوه‌ر نه‌گرتنی مرۆڤـ بوون‌و هاوڵاتیی بوون له مامه‌ڵه كردن له‌گه‌ڵ خه‌ڵكداو، حیزب‌و بنه‌ماڵه‌و خزم‌و...هتد، جێ‌ی هاوڵاتیی بوون‌و مرۆڤـ بوون گرتنه‌وه.\nحه‌وته‌م: سه‌رگه‌رمبوونی به‌رپرسان به بازرگانیی‌و خۆده‌وڵه‌مه‌ندكردن‌و كارو كه‌سابه‌ت كردنه‌وه.\nبه‌كورتیی‌و به كوردیی: سته‌م‌و بێ دادییه‌كی بێ ڕه‌زاو، پشتگوێ خستنی شه‌رعی خواو، گوێ نه‌گرتن له خه‌ڵكی خوا.\nدیاره خوا "سبحانه وتعالی" له زۆر شوێنی قوڕئاندا هه‌واڵی پێداوین كه هه‌ر كاتێك سته‌م‌و بێدادیی‌و چه‌وساندنه‌وه هه‌بوو، ئه‌و كۆمه‌ڵگاو واقیعه به‌ره‌و سه‌ر به فه‌تاره‌ت چوون ده‌چێ، له سووڕه‌تی: (الأنبياء)دا ده‌فه‌رموێ: (وَكَمْ قَصَمْنَا مِن قَرْيَةٍ كَانَتْ ظَالِمَةً...) -11-، واته: زۆر ئاوه‌دانییمان فه‌وتاندن، پشتمان شكاندن دوای ئه‌وه‌ی كه سته‌مكار بوون، (حوكمڕانه‌كان سته‌مكاربوون).\nهه‌روه‌ها له سووڕه‌تی: (القصص)دا ده‌فه‌رموێ: (...وَمَا كُنَّا مُهْلِكِي الْقُرَى إِلَّا وَأَهْلُهَا ظَالِمُونَ) -59-، ئێمه فه‌وتێنه‌ری ئاوه‌دانییه‌كان نین، مه‌گه‌ر خه‌ڵكه‌كه‌یان سته‌مكار بن.\nپێغه‌مبه‌ریش "صلی الله علیه وسلم" ده‌فه‌رموێ: (اتق دعوة المظلوم، فإنه ليس بينها وبين الله حجاب)، رواه البخاري ومسلم، واته: خۆت له دوعای سته‌ملێكراو بپارێزه، (ئه‌و سته‌ملێكراوه مسوڵمان بێ، یان نامسوڵمان)، چونكه پاڕانه‌وه‌ی مه‌زڵووم له‌گه‌ڵ خوادا په‌رده‌ی له‌نێواندا نیه، یه‌كسه‌ر ده‌چێ بۆ خزمه‌ت خوا.\nئه‌م وڵاته‌ی ئێمه زوڵم‌و سته‌مێكی زۆری تێدا كرا، دیاره دوعای مه‌زڵوومانیش له‌لای خوا قبووڵ ده‌بێ، كه‌واته: ئه‌وه‌ی ڕوویدا، هۆكاری یه‌كه‌می حوكمڕانیی خراپ‌و پڕ سته‌می بیست‌و شه‌ش ساڵه‌ی ڕابردوو بوو .\nهۆكاری دووه‌م: گوێ خه‌واندن له چاره‌سه‌ری كێشه‌و گرفته‌كان‌و، لـێ ڕاكردنیان‌و ڕاكردن به‌ره‌و پێشه‌وه، وه‌ك عه‌ڕه‌ب ده‌ڵێن: (الهروب الی اڵامام).\nكێشه‌یه‌كمان بۆ دروست ده‌بوو "كێشه‌ی سه‌رۆكایه‌تی هه‌رێم" له‌جیاتی ئه‌وه‌ی ئه‌و كێشه‌یه چاره‌سه‌ر بكه‌ین، كێشه‌ی په‌رله‌مانمان ده‌هێنایه پێش، تاكو خه‌ڵك كێشه‌كه‌ی دیكه‌ی له‌بیر بچێته‌وه، ئنجا كه په‌رله‌مانمان په‌ك ده‌خست، له‌جیاتی ئه‌وه‌ی واقیع بینانه‌و بوێرانه چاره‌سه‌ری بكه‌ین، ده‌چووین كێشه‌یه‌كی دیكه‌مان په‌یدا ده‌كرد: قه‌یرانی ئابووریی ده‌هاته پێش!.\nسه‌ره‌نجامیش كێشه‌ی بێڕه‌زای هه‌نگاونانی هه‌ڵه له كات‌و شوێنی بێ‌جێدا به‌ره‌و سه‌ربه‌خۆیی‌و به ده‌وڵه‌تبوون، كه سه‌ره‌نجام هه‌موو ئه‌و كێشه كه‌ڵه‌كه‌بووانه هه‌م خه‌ڵكی خۆمان‌و، هه‌م دۆسته‌كانیشمانیان زۆر بێزارو نا ئومێد كردو، ناحه‌زانیشمان ئه‌و كێشه‌و گرفته كه‌ڵه‌كه‌بووانه‌ی هه‌رێمی كوردستانیان قۆسته‌وه‌و سوودی خراپیان لـێ وه‌رگرتن.\nهۆكاری سێ‌یه‌م: له هه‌نگاونان به‌ره‌و ده‌وڵه‌ت‌و سه‌ربه‌خۆیی، به‌بێ به‌رپێ‌ی خۆ دیتن‌و، گوێ گرتن بۆ هۆشدارییه‌كانی كه له هه‌موو لایه‌كه‌وه ده‌دران، به بڕیار به‌ده‌ستان.\nبه‌ڵێ ڕیفراندۆم به‌بێ زه‌مینه‌سازیی نێوخۆیی له ڕووی سیاسیی‌و ئابووریی‌و كۆمه‌ڵایه‌تیی‌و دامه‌زراوه‌یی‌و، به‌بێ زه‌مینه‌سازیی له‌گه‌ڵ حكوومه‌تی نێوه‌ندو، وڵاتانی دراوسێ‌و، هێزه نێوده‌وڵه‌تییه‌كان، ئه‌نجامدراو، ئه‌و ده‌ره‌نجامانه‌ی لـێكه‌وتنه‌وه، كه هه‌موو مرۆڤێكی واقیع بین پێشبینی ده‌كردن، كه من پێموایه ئه‌و هه‌نگاونانه‌ش، چه‌ند هۆكارێكی هه‌بوو:\nیه‌كه‌م: نا واقیع بینیی كاربه‌ده‌ستان.\nدووه‌م: بێ دامه‌زراوه‌یی، ئه‌گه‌ر ئێمه دامه‌زراوه‌ی په‌رله‌مانمان هه‌بووایه‌و، دامه‌زراوه‌ی سه‌رۆكایه‌تیی هه‌رێم‌و حكوومه‌تمان هه‌بووایه، ئه‌وكاته شه‌خسێك، یان چه‌ند كه‌سێك له جیاتی هه‌مووان بڕیاریان نه‌ده‌دا، كه بڕیاره‌كه‌شیان به هه‌ڵه‌دا بچێ‌و، سه‌ره‌نجام به‌سه‌ر هه‌موولایه‌كدا بشكێته‌وه.\nسێ‌یه‌م: له خۆبایی بوون‌و خۆ گه‌وره بینین .\nچواره‌م: هه‌ندێك كه‌س له‌گه‌ڵ یه‌كدا ڕاست‌و ساغ‌و ڕاشكاونه‌بوون، چونكه من له خه‌ڵكی دیكه‌ی كه پشتگیریی ڕیفراندۆمیان ده‌كرد، ده‌مبیست كه ده‌یانگوت: ئێمه‌ش ڕامان له‌گه‌ڵدا نیه، كه‌چی ئێمه ده‌نگمان هه‌ڵهێناو ڕه‌خنه‌مان لـێگرت، به‌ڵام ئه‌وان خۆیان لـێ كرده كه‌ڕه‌ی شه‌ربه‌ت‌و بێ ده‌نگ بوون‌و، له‌گه‌ڵیدا ڕۆیشتن‌و سه‌ره‌نجامیش ئه‌وه‌ی لـێ كه‌وته‌وه كه بینیمان.\nته‌وه‌ره‌ی دووه‌م: چۆن له‌م دۆخه دژواره ده‌رباز ده‌بین؟\nپێموایه كه ده‌بێ ئه‌م حه‌وت (7) كاره بكه‌ین بۆ ئه‌وه‌ی له‌م دۆخه دژوارو سه‌خته‌دا ده‌رباز بین:\nدان به‌هه‌ڵه‌ی خۆدانان‌و به‌رپرسیاریێتی هه‌ڵگرتن:\nعه‌ڕه‌ب گوتوویانه: (الإعتراف بالخطأ فضيلة)، دان به هه‌ڵه‌ی خۆدا هێنان په‌سه‌ندییه‌و سیفه‌تێكی به‌رزه.\nمنیش په‌ندێكم هه‌یه ده‌ڵێم: دان به هه‌ڵه‌ی خۆدا هێنان، مه‌سره‌فی زۆر كه‌مه، له‌جیاتی ئه‌وه‌ی هه‌ڵه‌كانت به هه‌ڵه‌ی دیكه پینه‌و په‌ڕۆ بكه‌ی‌و دانیان پێدا نه‌هێنی، دانیان پێدا بێنه به ڕوون‌و ڕاشكاویی، هه‌ڵبه‌ته دان به‌هه‌ڵه‌ی خۆدا هێنانیش به‌و واتایه كه تۆ ده‌بێ ئه‌وه‌ی پێشتر به‌هه‌ڵه كردووته، ئێستا ڕاستی بكه‌یه‌وه، نه‌ك بڵێ‌ی به‌ڵێ هه‌ڵه بووم‌و بڕۆی!! به‌ڵكو ده‌بێ ڕاستی بكه‌یه‌وه، بۆ وێنه: ئه‌گه‌ر نه‌تهێشتوه حكوومه‌ت حكوومه‌ت بێ، ده‌بێ ئه‌و هه‌ڵه‌یه ڕاست بكه‌یته‌وه، حكوومه‌ت حكوومه‌تێكی ڕه‌شیدو كارای خاوه‌ن بڕیارت هه‌بێ.\nئه‌گه‌ر نه‌تهێشتوه په‌رله‌مان په‌رله‌مان بێ، ده‌بێ له‌مه‌ودوا په‌رله‌مان دامه‌زراوه‌یه‌كی ڕێزلێگیراوبێ.\nهه‌روه‌ها ئه‌گه‌ر ده‌سه‌ڵاتی دادوه‌ریی‌و هه‌ر كام له دام‌و ده‌زگایه‌كان، په‌ك خراون یان له‌نێوه‌ڕۆك خاڵی كراونه‌وه، ده‌بێ ئه‌و هه‌ڵانه ڕاست بكرێنه‌وه.\nدووه‌م: نائومێد نه‌بوون:\nخوای په‌روه‌ردگار ده‌فه‌رموێ: (...إِنَّهُ لَا يَيْأَسُ مِن رَّوْحِ اللَّهِ إِلَّا الْقَوْمُ الْكَافِرُونَ) یوسف -87-، واته: به دڵنیایی ته‌نیا كه‌سانی بێبڕوا له فه‌رحانییه‌ك كه خوا ده‌یهێنێته پێش، نائومێد ده‌بن.\nهه‌ڵبه‌ته نائومێدیی وا له مرۆڤـ ده‌كا كه ئه‌ژنۆی بشكێ‌و ده‌سته‌و ئه‌ژنۆ دابنیشێ، به‌ڵام نه‌خێر نابێ له به‌رانبه‌ر ئه‌م دۆخه ناهه‌مواره‌دا نائومێد بین، چونكه ئێمه خواناس‌و مسوڵمانین.\nسێ‌یه‌م: له‌گه‌ڵ خواو ئایینه‌كه‌یدا ئاشت بوونه‌وه:\nخوا "سبحانه وتعالی" هه‌واڵی پێداوین ئه‌و چاكه‌و نیعمه‌تانه‌ی له‌گه‌ڵماندا ده‌كات‌و، ئه‌گه‌ر سوپاسگوزاریی خوایان له‌سه‌ر بكه‌ین، بۆمان زیاد ده‌كات، ئه‌گه‌ر سپڵه‌یی‌و ناسوپاسییان به‌رانبه‌ر بكه‌ین، لێمان وه‌رده‌گرێته‌وه، وه‌ك له سووڕه‌تی (إبراهیم)دا ده‌فه‌رموێ: (وَإِذْ تَأَذَّنَ رَبُّكُمْ لَئِن شَكَرْتُمْ لَأَزِيدَنَّكُمْ وَلَئِن كَفَرْتُمْ إِنَّ عَذَابِي لَشَدِيدٌ) إبراهیم -7-، كاتێك په‌روه‌ردگارت ڕایگه‌یاند (ئه‌وه یاسای خوایه ڕایده‌گه‌یه‌نێ) ، ئه‌گه‌ر سوپاسگوزاریی بكه‌ن، بۆتان زیاد ده‌كه‌م، به‌ڵام ئه‌گه‌ر سپڵه‌یی بكه‌ن، سزای من تونده.\nهه‌روه‌ها له سووڕه‌تی (الأنفال)دا ده‌فه‌رموێ: (ذَلِكَ بِأَنَّ اللَّهَ لَمْ يَكُ مُغَيِّرًا نِّعْمَةً أَنْعَمَهَا عَلَى قَوْمٍ حَتَّى يُغَيِّرُوا مَا بِأَنفُسِهِمْ...) -53-، واته: ئه‌وه به‌هۆی ئه‌وه‌وه‌یه كه خوا چاكه‌یه‌ك‌و نیعمه‌تێكی كه به‌خه‌ڵكێكی به‌خشیوه، لێیان وه‌رناگرێته‌وه، تاكو ئه‌وان خۆیان وا لێنه‌كه‌ن ئه‌و نیعمه‌ته له‌ده‌ست خۆیان نه‌ده‌ن.\nئێمه به‌ڕاستی له‌نێو نیعمه‌تانێكی زۆردا بووین، به‌ڵام به‌هۆی نادیده گرتنی ئه‌و نیعمه‌تانه‌ی خواوه، نیعمه‌ته‌كانمان له‌ده‌ستچوون، كه‌واته: با له‌گه‌ڵ خوادا ئاشت بینه‌وه، جارێكی دیكه چاكه‌و نیعمه‌ته‌كانی خوا نادیده نه‌گرین‌و پێیان له‌خۆبایی نه‌بین،به‌ڵكو سوپاسگوزاریی خوایان له‌سه‌ر بكه‌ین، كه سوپاسگوزاریی خواش ئه‌وه‌یه نیعمه‌ته‌كانی خوا له ڕه‌زامه‌ندیی خوادا به‌كاربێنین، نه‌ك له گوناهـ و تاوان‌و لادان‌و زوڵم‌و سته‌مدا، نیعمه‌ته‌كانی خوا ده‌بێ له ڕه‌زامه‌ندیی خوادا به‌كاربێنین، ئه‌و ڕزق‌و ڕۆزییه‌ی خوا له‌م وڵاته‌دا دایناوه، شوكری ئه‌و نیعمه‌ته ئه‌وه‌یه كه ئه‌و ڕزق‌و ڕۆزییه بۆ خه‌ڵكه‌كه به‌كاری بێنی، نه‌ك بۆ خزمه‌تی خۆت‌و، خزم‌و حیزب‌و، بكه‌یه ملیاردێر، له‌سه‌ر حیسابی برسی كردن‌و ڕه‌ش‌و ڕووتكردنی خه‌ڵك‌و جه‌ماوه‌ر.\nچواره‌م: ده‌رككردنی ئه‌و ڕاستییه كه به‌بێ ته‌بایی‌و یه‌كڕیزیی هیچمان بۆ ناكرێ:\nبه‌ڵام ته‌بایی‌و یه‌كڕیزیی ئیختیاریی نه‌ك ناچاریی، ته‌بایی‌و یه‌كڕیزیی ئیختیاریی ئه‌وه‌یه كه له‌سه‌ر بناغه‌ی دادگه‌ریی‌و یه‌كسانیی بێ، نه‌ك له‌سه‌ر بناغه‌ی خۆ فه‌ڕزكردن، چونكه له‌هه‌ندێك له وڵاتاندا ئاشتیی‌و ته‌بایی سه‌قامگیره، به‌ڵام له‌سه‌ر بناغه‌ی ترساندنی خه‌ڵك‌و تۆقاندنی خه‌ڵك، كه ئه‌وه پێ‌ی ده‌گوترێ ته‌بایی ناچاریی.\nپێنجه‌م: زه‌مینه‌سازییه‌كی ئارام بۆ هێنانه‌دی قیاده‌یه‌كی دڵسۆزو ئه‌مین‌و واقیع بین‌و عه‌قڵ‌و دڵفراوان:\nكه له سووڕگه‌ی ڕازی كردنی خواو به‌خته‌وه‌ركردنی خه‌ڵكدا بخولێته‌وه، نه‌ك له سووڕگه‌ی خۆو خزم‌و حیزب‌و ئه‌و شته بچووكانه‌دا، به‌ڵام ئه‌و قیاده‌یه ده‌بێ له هه‌موو لایه‌نه‌كان گوڵبژێر بكرێ، به‌پێ‌ی پێوه‌رو پڕه‌نسیپه دادگه‌ره‌كان، بۆ ئه‌وه‌ی كه هه‌ڵه‌ی دوو حیزبی حوكمڕانی پێشوو دووباره نه‌كرێته‌وه، كه هه‌موو شتێكیان بۆ خۆیان قۆرخ كردبوو، له‌ولاشه‌وه كه‌سێكی دیكه خۆی بكات به هه‌مه‌كاره‌ی وڵات، نه‌خێر ده‌بێ ئه‌و خه‌ڵكه‌ی كه له‌م وڵاته‌دا هه‌یه، ئه‌وانه‌ی كه وه‌ك گوتم (ده‌ستپاك‌و واقیع بین‌و دڵفراوانن)و له سووڕگه‌ی ڕازی كردنی خواو، خزمه‌تكردنی خه‌ڵكدا ده‌سووڕێنه‌وه، له هه‌موو ئه‌وانه، قیاده‌یه‌ك پێك بێ‌و فریای ئه‌م وه‌زعه بكه‌وێ.\nشه‌شه‌م: دواندنی حكوومه‌تی نێوه‌ندیی‌و وڵاتانی دراوسێ‌و وڵاتانی جیهان له‌سه‌ر بناغه‌ی عه‌قڵ‌و لۆژیك، نه‌ك له‌سه‌ر عاتیفه‌و هه‌ڵچوون‌و هه‌ڕه‌شه، وه له چوارچێوه‌ی ده‌ستووردا:\nئه‌و گرێ به‌سته‌ی كه له نێوان حكوومه‌تی ئێمه‌و نێوه‌ندیدا هه‌یه، به‌ڵام له ڕێ‌ی شاندێكی شاره‌زای شایسته‌ی پێكهاتوو له لایه‌نه سیاسییه‌كان‌و كه‌سانی ئه‌كادیمیی‌و پسپۆڕ.\nحه‌وته‌م: به‌خێرایی ئاوڕدانه‌وه‌یه‌كی جیددیی له خه‌ڵك‌و جه‌ماوه‌ر، له هه‌ردوو بواری ماددیی‌و مه‌عنه‌وییدا:\nچونكه ته‌نها دوو كارتی به‌هێزی ده‌ستی ئێمه وه‌ك هه‌رێمی كوردستان، بریتین له خوا "سبحانه وتعالی" كه له فریامان بێ‌و پشتمان بگرێ، پاشان خه‌ڵكه‌كه‌مان، كه‌واته: با ئاگامان له‌نێوان خۆمان‌و خوابێ، به‌هۆی پابه‌ندبوونمان به شه‌ریعه‌ته‌كه‌یه‌وه، كه فه‌رمان ده‌كات به دادگه‌ریی‌و، ڕێگریی ده‌كات له سته‌م‌و زۆریی‌و قۆرخكاریی، وه ئاگاشمان له خه‌ڵكه‌كه‌مان بێت، به‌وه‌ی كه ئه‌و نازو نیعمه‌تانه‌ی له‌م وڵاته‌دا هه‌ن، له ده‌ستی كه‌سانێكی كه‌مدا قۆرخ نه‌كرێن‌و، هه‌موو خه‌ڵكیان لـێ به‌هره‌مه‌ند بێ.\nته‌وه‌ری سێ‌یه‌م: چه‌ند ڕاستییه‌كی ڕێ ڕۆشنكه‌ره‌وه:\nڕاستیی یه‌كه‌م: ئه‌گه‌ر خۆمان بۆ خۆمان نه‌بین، هیچ كه‌س بۆمان نابێ: كه‌واته: وه‌ك خوا بڕوادارانی وه‌سف كردوه (...رُحَمَاءُ بَيْنَهُمْ...) الفتح -29-، (...أَذِلَّةٍ عَلَى الْمُؤْمِنِينَ...) المائدة -٥٤-، واته: له‌نێو خۆیاندا به به‌زه‌یین‌و، له‌گه‌ڵ یه‌كدا میهره‌بانن، با ئێمه‌ش به‌و شێوه‌یه بین‌و به‌زه‌ییمان به‌خۆماندا بێته‌وه، وه‌ك زۆرجار گوتوومه: هه‌ر گه‌ل‌و كۆمه‌ڵگایه‌ك له‌نێو خۆیاندا به‌زه‌ییان به‌خۆیاندا نه‌یه‌ته‌وه، كارێك به‌خۆیان ده‌كه‌ن، خه‌ڵكی دیكه به‌زه‌یی پێیاندا بێته‌وه!\nڕاستی دووه‌م: هه‌موو لایه‌ك قه‌رزاری پێشمه‌رگه فیداكاره‌كان‌و بنه‌ماڵه‌ی شه‌هیدانین، هه‌روه‌ها هێزه‌كانی دیكه‌ش ئه‌وانه‌ی كه دڵسۆزانه بۆ خواو خه‌ڵك كاریان كردوه: كه‌واته: با قه‌درزانینمان بۆیان هه‌بێ‌و، چی دیكه لـێ نه‌گه‌ڕێین له چوارچێوه‌و سوڕگه‌ی حیزب‌و به‌رژه‌وه‌ندیی شه‌خسیی‌و گروپ‌و بانددا بسووڕێندرێنه‌وه، به‌ڵكو بیانكه‌ین به دامه‌زراوه‌یه‌ك كه ئینتیمایان بۆ خه‌ڵك‌و نیشتیمان هه‌بێ.\nچونكه هه‌ر ئه‌وه ئه‌ركیانه‌و ئه‌و ئه‌ركه‌ش كه ئه‌نجامیانداوه، به قازانج شكاوه‌ته‌وه بۆ هه‌موو خه‌ڵك‌و وڵات.\nڕاستی سێ‌یه‌م: شكستی ئه‌م جاره‌مان، شكستی به‌شێك له سه‌ركردایه‌تیی سیاسیی بوو، ئه‌و سه‌ركردایه‌تییه سیاسییه‌ی كه بڕیار به‌ده‌ست بوو نه‌ك هی هه‌مووی، چ جای هی خه‌ڵك‌و جه‌ماوه‌ر، یان هی هێزی پێشمه‌رگه.\nڕاستیی چواره‌م: یه‌كدی شكاندن‌و ته‌خوین كردن، زیانباریی هه‌موو لایه‌كی تێدایه‌و هیچ كه‌س تێیدا براوه نیه‌و، هه‌ڵه‌ی سیاسییش به خیانه‌ت‌و ناپاكیی له قه‌ڵه‌مدان، سته‌مه: كه‌واته: با به‌و زمانه یه‌كدیی نه‌دوێنین، به‌تایبه‌ت له كه‌ناڵه‌كانی ڕاگه‌یاندنه‌وه، كه له ڕۆژانی ڕابردوودا شتی زۆر خراپ ده‌گوترا، ئێستاش جاروبار هه‌ر ده‌گوترێ.\nڕاستیی پێنجه‌م: تاكه سوودێك كه له هه‌ڵه‌و شكسته‌كان وه‌ربگیرێ، بریتییه له‌وه‌ی ده‌رس‌و په‌ندییان لـێ وه‌ربگرین: وه‌ك گوتراوه: (السعيد من اضغط بغيره)، به‌خته‌وه‌ر كه‌سێكه په‌ند له غه‌یری خۆی وه‌ربگرێ.\nڕاستیی شه‌شه‌م: خۆ دوور گرتن له ڕه‌شبینی، چونكه فاشیلترین كه‌س ئه‌و كه‌سه‌یه كه هه‌میشه بۆ خاڵه سلبیی‌و نه‌رێنییه‌كان ده‌ڕوانێ‌و ته‌نیا هونه‌ری ڕه‌خنه‌گرتن‌و ناشیرینكردنی به‌رامبه‌ره‌كانی ده‌زانێ: پێشینانیش گوتوویانه: (بۆق به قیڕه قه‌به نابێ)، مرۆڤـ قه‌باره‌ی چه‌نده، هه‌ر ئه‌وه‌نده، با خۆمان له زمانی ناوزڕاندن‌و ته‌شهیر پێكردن‌و خه‌ڵك به كه‌م ته‌ماشا كردن، دووربگرین.\nجارێك چه‌ند گه‌نجێك هاتن بۆلام لیستێكیان پێ بوو، ناوی كۆمه‌ڵێك مامۆستاو بانگخوازی ئه‌م هه‌رێمه‌ی تێدا بوون، گوتم ئه‌وه چیه؟ گوتیان: ئه‌وه هه‌ندێ خه‌ڵك گوتوویانه: ئه‌وانه ئه‌هلی بیدعه‌تن، نابێ سڵاویان لـێ بكرێ‌و گوێیان لـێ بگیرێ، منیش گوتم: ئه‌و مونكه‌ره كێ‌یه، كه ئه‌و مه‌عڕووفانه‌ی زه‌ڕب به‌سه‌ردا هێناون؟\nهه‌ندێك كه‌س هه‌یه كه‌س نایناسێ‌و نازانێ كێ‌یه چۆنه؟ كه‌چی زه‌ڕب به‌سه‌ر هه‌موو خه‌ڵكی ئه‌م هه‌رێمی كوردستانه‌دا دێنێ!\nڕاستیی حه‌وته‌م: پێشینان گوتویانه: (هه‌ر عه‌قڵه له خه‌سارێك)، ئه‌و به‌ڵایه‌ش كه به‌سه‌ر هه‌رێمه‌كه‌مان هات، خه‌ساره‌تێكی زۆر گه‌وره بگره خه‌ساره‌تێكی جۆراو جۆر بوو، بۆیه ده‌بێ زۆر ده‌رس‌و په‌ندی لـێ وه‌ربگرین‌و زۆر عه‌قڵی لـێ وه‌ربگرین، به‌تایبه‌ت ئه‌وانه‌ی كه بڕیار به‌ده‌ستن، كه به‌داخه‌وه كاتی خۆی ئێمه زۆرمان گوت‌و، ئه‌وان كه‌میان بیست، بۆیه سه‌ره‌نجاممان به‌م حاڵه گه‌یشت.\nته‌وه‌ری چواره‌م: چه‌ند بانگه‌وازێكی خێرا:\nیه‌كه‌م: بانگه‌وازێكم بۆ خه‌ڵك‌و جه‌ماوه‌ر به‌گشتیی: ئه‌وه‌ی كه ڕوویدا به‌پێ‌ی یاساكانی خوا له گه‌ردوونداو له ژیانی به‌شه‌ردا، شتێكی چاوه‌ڕوانكراو بوو، به‌ڵام با ئێمه له ده‌روونه‌وه تێك نه‌شكێین، با باوه‌ڕمان به‌خوا بێ‌و، متمانه‌مان به‌خۆمان بێ كه هه‌ڵده‌ستینه‌وه.\nدووه‌م: بانگه‌وازی دووه‌م بۆ حیزب‌و لایه‌نه سیاسییه‌كان: ده‌بێ ئێمه ته‌واوكه‌ری یه‌كدی بین، به‌سه با چی دیكه به‌ڕه له‌ژێر پێ‌ی یه‌كدی ده‌رنه‌هێنین، با چی دیكه بیر له‌وه نه‌كه‌ینه‌وه، چۆن هه‌ر كامێكمان هه‌موو شتێكی بۆ خۆی بێ‌و به‌رامبه‌ره‌كه‌ی لـێ بێ به‌ش بكات.\nسێ‌یه‌م: بانگه‌وازێكیشم بۆ حكوومه‌تی نێوه‌ندییه: كه پێویسته هه‌رچی زووتره حكوومه‌تی نێوه‌ندیی به ئه‌ركی خۆی هه‌ڵسێ، كه بریتیه له خزمه‌تكردنی هه‌موو ئه‌و خه‌ڵكه‌ی كه له چوارچێوه‌ی عێڕاقدا خۆیان ده‌بیننه‌وه، به هه‌موو پێكهاته‌كانه‌وه‌و، كۆتایی به له‌شكركێشی بێنیێ به تایبه‌تی (حه‌شدی شه‌عبیی) به‌ره‌و هه‌رێمی كوردستان، وه ئاواره‌كان بگێڕدرێته‌وه‌و لاپه‌ڕه‌یه‌كی تازه هه‌ڵبداته‌وه له‌گه‌ڵ هه‌رێمی كوردستاندا بۆ چۆنیه‌تی مامه‌ڵه‌كردن له‌گه‌ڵیدا.\nله كۆتاییشدا ده‌ڵێم:\nبێگومان گه‌لی كوردیش وه‌ك هه‌موو گه‌لانی دیكه‌ی دنیا مافی خۆیه‌تی كه له خاكی خۆیدا ئازادو سه‌ربه‌ست بێ‌و خاوه‌نی ئیداره‌و ئیراده‌ی خۆی بێ، ئنجا ئه‌و خاوه‌نی ئیراده‌و ئیداره‌ی خۆبوونه، جاری وا هه‌یه له ئۆتۆنۆمییه‌كی ڕاسته‌قینه‌دا خۆی ده‌بینێته‌وه، جاری واش هه‌یه له فیدڕاڵییدا به‌رجه‌سته ده‌بێ‌و، جاری واش هه‌یه له كۆنفیدڕاڵییداو جاری واش هه‌یه له ده‌وڵه‌تی سه‌ربه‌خۆدا ئه‌وه‌ش كه‌وتۆته سه‌ر هه‌ل‌و مه‌رجی گونجاو و بارودۆخی ڕه‌خساو.\nكه‌واته: ئه‌گه‌ر ئه‌مجاره له ڕێ‌ی ڕیفراندۆمێكه‌وه، كه له‌كاتی خۆیدا نه‌بوو، هه‌ل‌ومه‌رجی بۆ نه‌ڕه‌خسابوو، زه‌مینه‌ی بۆ خۆش نه‌كرابوو، نه‌گه‌یشتینه ئه‌و ئامانجه كه بریتییه له ده‌وڵه‌تی سه‌ربه‌خۆ، با پێمان وانه‌بێ كه بێ مراد بووین‌و ئه‌وه كۆتایی دنیایه، چونكه له ڕاستییدا ڕیفراندۆم بریتییه له میكانیزمێك له‌و میكانیزمانه‌ی كه پێ‌ی به‌ره‌و سه‌ربه‌خۆیی‌و به‌ره‌و ده‌وڵه‌ت ده‌چین، ئنجا كه ئه‌و میكانیزمه له‌به‌ر ئه‌وه‌ی زه‌مینه‌ی بۆخۆش نه‌كرابوو، له شوێنی خۆیدا نه‌بوو، بڕیارێكی یه‌كده‌نگیی له‌سه‌ر نه‌درابوو، بێ ئه‌نجام بوو، مانای وانیه كۆتایی دنیایه، ئێمه وه‌ك گه‌لی كورد هه‌ر خاوه‌نی ئه‌و مافه‌ین‌و، دره‌نگ یان زوو هه‌ر ده‌بێ به‌و مافه‌مان بگه‌ین، به‌ڵام بێگومان ده‌بێ ده‌رس‌و په‌ند له هه‌ڵه‌كانمان وه‌ربگرین، هه‌ر بۆیه‌ش ئێمه‌ی كۆمه‌ڵی ئیسلامیی زۆر هاوارمان كرد: كه ئێمه له‌گه‌ڵ پڕۆسه‌ی ڕیفراندۆمدا نین، به‌ڵام له‌گه‌ڵ ئه‌نجامی سه‌ربه‌خۆییداین، به‌ڵێمان بۆ سه‌ربه‌خۆیی كرد، چونكه ئه‌وه ئامانجێكه‌و مافێكی ڕه‌وایه، به‌ڵام له‌گه‌ڵ پڕۆسه‌كه‌دا نه‌بووین‌و، پێمان وابوو ڕێیه‌كی هه‌ڵه‌یه له‌و هه‌ل‌و مه‌رج‌و زه‌مینه نه‌ڕه‌خساوه‌دا.\nخوا به لوتف‌و كه‌ڕه‌می خۆی یارمه‌تییمان بدات كه هه‌وڵ‌و هیممه‌تمان یه‌كبخه‌ین، یه‌ك ده‌ست‌و یه‌ك ڕه‌نگ له‌گه‌ڵ كێشه‌كاندا ڕووبه‌ڕوو ببینه‌وه‌و، له‌م كه‌وتنه‌شمان زوو هه‌ڵسینه‌وه.\nوەڵامێکی دڵسۆزانە بۆ پرسیاری: کۆمەڵ لەچی نیگەرانە...\nریفراندۆم هه‌قه، به‌ڵام با به‌شێوازێكی هه‌قیش جێبه‌جێ بكرێ...\nپه‌یوه‌ندیی نێوان بانگه‌وازو سیاسه‌ت...\n کۆچی دوایی کاک نەوشیروان موستەفا و چەند سەرنجێک...\nبۆ چاككردنی ئه‌م دۆخه‌ی هه‌رێم، باگوێ له‌قوڕئان بگرین...\nبۆچاككردنی ئه‌م دۆخه‌ی هه‌رێم، باگوێ له‌قوڕئان بگرین!)...


بارودۆخی هەرێمی کوردستان دوای خۆپیشاندانەکان (هۆکار، دەرئەنجام، ڕاسپاردە)\nلێکەوتەکانی بارودۆخی سیاسی و ئابوری کوردستان و عێراق لە دوای قەیرانی داعش لە (٢٠١٤) ەوە هاوڵاتیانی تووشی ناڕەحەتی و دژواری ژیان کردۆتەوە.\nقەیرانەکەش زۆری خایاند و مووچە و بێکاری و نەبونی دادی کۆمەڵایەتی هاوڵاتیانی بێزارکردوە. ئەمەش هاوکاتە لەگەڵ هەندێ گۆڕانکاریی هەرێمایەتی و جیهانی کە تیایدا تورکیا و پەکەکە لە ڕۆژئاواو باشوری کوردستاندا هەوڵەکانیان تیا چڕکردۆتەوە.\nیەکەم: ئابوریی سیاسی لە هەرێمی کوردستان\nلە دوای کۆتایی هاتنی جەنگی سارد لە ساڵی (١٩٨٩) و جەنگی دووەمی کەنداو لە (١٩٩١) و کرانەوەی زیاتری جیهان و بازاڕ و بەرژەوەندییەکان. دەرفەتێکی سیاسیی گەورە بۆ کوردی عێراقیش هاتە پێش بە دەستپێشخەری ئەمریکا ناوچەی دژە فڕین دروست کراو، جۆرێک لە ئۆتۆنۆمی بۆ کوردستانی باشور بەرجەستەبو، تیایدا حکومەتی هەرێم و پەرلەمانی کوردستان دروست بو. دوو حیزبی فەرمانڕەوا (پ،د،ک) و (ی،ن،ک) لە باتی دەستورێک بۆ هەرێم بنوسنەوە کە ماف و ئازادییەکانی هاوڵاتی تیادا دیاری بکرێت و، دامەزراوەو دەستەڵاتە شەرعیەکان چێ بکەن. لەسەر چەند ڕیزێک دوکان و ململانێ و کینە مێژووییەکانی نێوانیان زیندووکردەوەو بۆ ماوەی چوار ساڵ شەڕی نێوخۆییان کرد.\nجارێکی تر، ئەمریکاو بەریتانیا لە ساڵی (٢٠٠٣) لە ماوەی کەمتر لە مانگێکدا ڕژێمی بەعس و سەددام حوسەینیان ڕووخاندو، دەرفەتێکی ئابوریی و سیاسیی و دیبلۆماسیی گەورە بۆ کورد هاتە پێش. هەرێمی کوردستان تا ئاستێکی باش توانی خۆی بباتە پێش، لە بەرئەوەی دەستورێک نەبو، دامەزراوەی یاسایی و ئابوریی چێ نەکرا، دیسان گەشەی ئابوریی و سیاسیی گۆڕدرا بە گەشەی گەندەڵی و کێبڕکێی پۆست و پایە بۆ بەرژەوەندی کەسیی و حیزبی.\nلێرەوە، بۆ تێگه‌یشتن له ئابوری سیاسی هه‌رێمی كوردستان (بەتایبەت لە دوای قەیرانی داعش ەوە) به‌گشتی ئه‌كرێت سیفه‌ته جیاكه‌ره‌وه‌كانی ئابوریی - نه‌وتیی هه‌رێمی كوردستان له چوار ته‌وه‌ردا كورت بكه‌ینه‌وه:\nیەک/ سیسته‌مێكی دارایی لاواز (ئابوری پشت به‌ستو به پاره‌ی كاش). جیهان بەرەبەرە تەنانەت سیستەمی بزنس کارت و (ATM) یش تێ ئەپەڕێنێت، بەرەو دراوە ئەلیکترۆنی و دیجیتاڵی هەنگاو ئەنێت کەچی هەرێمی کوردستان هێشتا لەسەردەمی دارایی- کاش دا ئەجوڵێتەوە. یەکێک لە پێشەنگ و پایەکانی هزری ئابوریی کلاسیک دەیڤید ڕیکاردۆ (١٧٧٢-١٨٢٣) یە لە ئینگلتەرا، تێکەڵی ئابوریزانی بو، چونکە باوکی برۆکەرو کارایەکی بواری بازاڕە داراییەکان (بۆرسە) بوە. ناکرێ لەسەدەی بیستویەکدا لەوە تێ نەگەین بۆچی له ساڵی (٢٠١٣) ه‌دا داهاتی هەرێمی کوردستان (١٣) ملیار دۆلار بوه، به‌ڵام چونكه سیسته‌مێكی دارایی لاوازی هه‌یه له‌ساڵی (٢٠١٥) ه‌دا داهاتی هه‌رێمی كوردستان ئه‌گاته (سفر) و كۆمه‌ڵێك قه‌رزی ناوخۆیی و ده‌ره‌كیشی دێته‌سه‌ر!. ئه‌وه‌ی تێبینی ئه‌كرێت پارادۆكسێكه هه‌تا پیشه‌سازی پیترۆلیۆم له‌هه‌رێم گه‌شه بكات قه‌یرانی دارایی هه‌رێم زیاتر ئه‌بێت!.\nدوو/ پشت به‌ستنی بێ ئه‌ندازه به سێكته‌ری نه‌وت. هەرێمی کوردستان له ساڵی (٢٠١٧ بۆ ٢٠١٩) ه‌دا داهاته‌كه‌ی ته‌نها (٥٪ بۆ ٧٪) پشتی به باج به‌ستووه. ئه‌مه‌ش به‌و مانایه نایات باج له سه‌ر هاوڵاتیان زیادبكرێت، به‌ڵكو پێویسته یاسای باج وه‌ها ڕێك بخرێت كه له‌گه‌ڵ؛ داهاتی تاكه‌كه‌س، ئاستی به‌رهه‌مهێنانی گشتی دا بگونجێت).\nسێ/ ڕۆڵی بێ ئه‌ندازه‌ی حكومه‌ت له سێكته‌ری نه‌وت دا. بەهۆی ڕۆڵی سەروو (٦٠٪) ی کەرتی گشتی لە پرۆسەی نەوتدا، وایکردوە کەرتی تایبەت لاواز بێت و بەشێکی زۆری داهاتی نەوت بۆ خەرجی ناوخۆیی (استهلاک محلی) بڕوات.\nدووەم: داکشانی پەکەکە بۆ هەرێمی کوردستان\nپەکەکە لە هەرکوێ بێت تورکیاش لەوێیە. لەمساڵانەی دواییدا، پەکەکە هەر لە قەندیلەوە پەلیهاویشتوە بۆ شەنگال، بۆ سلێمانی و شارباژێر و پێنجوێن. بۆ ناو شارەکان. لە باکوری ئەتروشەوە تا زنجیرە درێژەکەی چیای گارە تا چەمانکێ پەکەکە هاتۆتە ناو خاکی هەرێمەوە. لە مانگی ١١ ی ٢٠٢٠ دا پەکەکەو هێزی پێشمەرگە (٣) جار بەریەککەوتن و تەقە لە نێوانیاندا بوە (لە گرێ کە ئەکەوێتە نێوان شاخی بێکەس و شاخی سیان لە باشوری چیای گارە، ئینجا لە گوندی ئیسراو کانیکی، پاشان لە بامشمشی سەر بەدینارتە لە قەزای ئاکرێ).\nپارتی دیموکراتی کوردستان دەمێکە، ئەوە تێگەیشتوە کە وا بڕوات تەنها شەقامە قیرەکانی بە دەستەوە ئەمێنێت. یەکێتی لەسەرەتاوە زۆر کارئاسانی بۆ پەکەکەو ڕێکخراوەکانیان کرد بەمەبەستی دژایەتی (پ،د،ک)، ئێستا یەکێتی لەوە گەیشتوە پەکەکە هەم بوەتە مەترسی بۆ سەر ئاسایشی خۆی هەم بۆ هەرێمی کوردستان و نازانێت چۆن مامەڵەیان لەگەڵ بکات.\nلە دوای ڕاپرسی بۆ سەربەخۆیی کوردستان (ڕیفراندۆم) عێراق و حەشدی شەعبی زۆربەی ناوچە کوردستانیەکانی دەرەوەی هەرێمیان خستە ژێر ڕکێفی خۆیانەوە. ئینجا ئێرانیش دەستی کرد بە هاتنە ناوەوە هەر لە خانەقینەوە تا دوایین بنکەی سەربازیی جێگیر لە چیخیدارەی دەڤەری برادۆستە. پاشانیش تورکیا لە ساڵی (٢٠١٩ و ٢٠٢٠) دا (٥) ئۆپراسیۆنی جیاجیای لە چوارچێوەی زنجیرە ئۆپەراسیۆنەکانی (پەنجە) دا بۆ سەر خاکی هەرێمی کوردستان دەستپێکردوەو تا ئێستاش بەردەوامە. تورکیا (٩) بنکەی سەربازی لە چیا دێڵەوە لە باکوری ڕۆژئاوای سیدەکانەوە تا چیای زیلکۆک لە گوندی خەلیفان داناوە. ئینجا لە کۆتا ئۆپراسیۆندا (١٥) جێگەی تری لە دهۆک و زاخۆ و سنوری ناحیەی باتیڤیاو دەرکار خستۆتە ژێر ڕکێفی خۆی، وەکو کۆڤی مەلایەحیا، گرێ نزێ، ئابلەهی، منین، ئاواگیزێ، سیارێ گەورکێ، کۆڤی مچۆلیا، دێرەشیش و ئیکا حالی... ئیتر بەم شێوەیە هەریەکە لە عێراق و تورکیاو ئێران تەنگیان بە قەوارەی هەرێم هەڵچنیوەو هەر ڕۆژەی ناوچەیەکی کوردیی ئەخەنە ژێر ڕکێفی خۆیانەوە. سەرباری ئەوەش چەندین کورد لە بەغدا لە ئاستی بەرپرسیارێتی دا نین و هاوکاری پرۆژەی نەیارەکانی هەرێمن.\nلە لایەکی ترەوە، تورکەکان دڕودۆنگن بە بزوتنەوەکەی شاسوار عەبدلواحێد (نەوەی نوێ). ئێوارەی (٦ ی دیسەمبەری ٢٠٢٠) شاندێکی (پ،د،ک) بە سەرۆکایەتی هوشیار زێباری بۆ کۆبونەوە لەگەڵ یەکێتی و گۆڕان گەیشتنە شاری سولەیمانی، چەند کاتژمێرێک دوای کۆبونەوەکەیان دەزگا ئەمنیەکانی یەکێتی دەستیان کرد بە داخستنی کەناڵە میدیاییەکانی پەکەکە (کەناڵی ستێرک، ڕۆژ تیڤی، نەورۆز تیڤی و چەتر) لە سولەیمانی. هەروەها پەخشی کەناڵەکانی ئێن ئاڕتی سەر بە شاسوار عەبدلواحێدیان ڕاگرت.\nبە شێوەیەکی گشتی تورکیا لە سەرەتای ساڵی (٢٠٢٠) ەوە بێی بیسمیلای لە تێکدانی ماڵی کوردیی کردوە لە زینی وەرتێ، هەر ڕۆژەی زینێکی تر ئەدۆزێتەوە. زینێ وەرتێ لە ستراتیژی نوێی تورکیادا گرنگییەکەی لە دروستکردنی پێکدادانێکی ناوخۆیی کوردییە. هۆکاری سەرەکی ئەگەڕێتەوە بۆ ئەوەی بێ ئەندازە پرسی کورد بوە بە پرسێکی جیهانی، لە (١٧ ی فێبریوەری ٢٠٢٠) سەرۆک کۆماری پێشوی تورکیا عەبدوڵڵا گویل لە ڕۆژنامەی ئاکاری تورکیادا ئەڵێت، پرسی كورد سنوورەكانی تێپەراندووە و بووەتە پرسێكی نێودەوڵەتی.\nسێهەم: ڕێککەوتنی ئیمارات و ئیسرائیل\nدووەم/ بزوتنەوەی گۆڕان و یەکێتی نیشتیمانی کوردستان کاتی زیاتری یەکدی نەکوژن و ببنەوە بەیەک. هەرچی گردی زەرگەتەیە بدرێت بە وەبەرهێنی بیانی ساڵانی نزیکەی (٦٠٠ بۆ ٧٠٠) ملیۆن دۆلار داهاتی ئەبێت و هەلی کار ئەرەخسێنێت.\nپێنجەم/ تورکیا بەئەندازەی نێچیرڤان بارزانی هاوسۆز نییە لەگەڵ کابینەکەی مەسرور بارزانی و ئەزمونێکیان لەگەڵی نییە (ئەوەش بەرئەنجامی مێزگرد و چاوپێکە و تنەکانمان لەگەڵ نوخبەو ناوەندە تورکیەکان). لێرەدا پلاتفۆڕمی ئابوریی و دیبلۆماسی هەرێم ئەبێت پشت بەو هاوپەیمانێتیە بەهێزە ببەستێ کە لە سنوری دەریای ناوەڕاست (مێدیتریانە) لە ئارادایە بە سەرۆکایەتی فەڕەنساو ناتۆو ئەمریکا.\nشه‌شه‌م/ عێراق ساڵی (2014) سكاڵای له‌سه‌ر توركیا تۆماركردووه له دادگای نێوبژیوانی له پارس (International Court of Arbitration- ICC) له به‌رئه‌وه‌ی توركیا پێشێلی سه‌روه‌ری عێراقی كردووه كه گرێبه‌ستێكی نه‌وتی له‌گه‌ڵ هه‌رێم له ساڵی (2013) ئیمزاكردوه بێ ئه‌وه‌ی بگه‌رێته‌وه بۆ به‌غدا. ڕوونه ئه‌گه‌ر عێراق یان توركیا ئه‌م داوایه ببه‌نه‌وه له هه‌ردوو حاڵه‌ت به زیانی هه‌رێمی كوردستانه، بۆیه پێویسته هه‌رێم سوود له بارودۆخ وه‌ربگرێت كه عێراق ڕووه‌و هه‌ڵبژاردنه‌و له‌گه‌ڵ حكومه‌تی به‌غدا په‌یوه‌ندییه‌كانی به‌تین بكاته‌وه‌و، گازی سروشتی هه‌رێم بدات به به‌غدا بۆ ئه‌وه‌ی كاره‌با به‌رهه‌م بهێنن و پالًپشتی سیاسی ده‌وڵه‌تی عێراق مسۆگه‌ر بكات و، پاشان لۆبی خۆی بخاته گه‌ڕ تا له‌و گێژاوه ده‌ربچێت.\nنارەزایەتیەکانی هاوڵاتیان و گەنجان بەرهەمی ڕۆژێک و دوان نییە، ئەگەر ئەمجارەشیان بە فشاری هێزە ئەمنیەکان بنێردرێنەوە بۆ ماڵەوە. لە شەپۆلێکی تردا توندتر دێنەوە شەقامەکان. به‌تایبه‌تی له ناوچه‌ی سوله‌یمانی كه له‌دوای 17 ی شوباتی 2011 ه‌وه چه‌ندین جار له لیستی نه‌ته‌وه یه‌كگرتوه‌كان و ئه‌مریكیه‌كاندا به ناوچه‌ی نا-ئارام (غیرامنه) ناوی هاتوه‌و، له‌م ناوچه‌یه كه‌مترین هه‌لی كارو سه‌رمایه‌گوزاری و پرۆژه‌ی خزمه‌تگوزاریی هه‌یه‌و، زۆرترین ده‌نگه‌ده‌نگی سیاسی و ته‌راتێنی ئه‌ملاولای ده‌ره‌كی و بێ سه‌روبه‌ره‌یی هه‌یه.\nهەریەکە لە پەکەکەو ئیخوان دوو پرۆژەی دنە دراون بۆ ئەوەی خۆیان بۆ جێگرەوەی پارتی و یەکێتی ئامادەبکەن. هەرچی دیدگای دەستەڵاتی کوردییە هەموویان پێکەوە ئەم دۆخە ناهەموارەیان دروستکردوە (یەکێتی، گۆڕان، پارتی). هیچ لایەکیان ناتوانن خۆیان وەک ئۆپۆزسیۆن دەربخەن. لە تێگەیشتنی خۆیاندا پلانێکی گشتگیرو نیشتیمانسازی زانستیان فۆرمەڵە نەکردوە. بەڵکو دۆخەکە ئاوا بڕانن تا سەرەتای ساڵی (٢٠٢١) تاوەکو ئیدارەی جۆ- بایدن دەستبەکار ئەبێت بۆ ئەوەی ئاسانکارییەکیان بۆ بکات.


کە هاوین هێدی هێدی بەرەوئاوا بوون دەچیت و لە پشتی کێوەکاندا بە ئەسپایی وون دەبێت، دەمە و کازێوە خۆرێکی زەرد هەڵدێت و پاییز دەست پێ دەکات و بە شوێن پێ گەڵا زەردەکاندا دەگێنە بەر دەرگای چەرداغی ژەنڕاڵی پاییز کە لە گەڵا وریوە زەردەکانی پاییزدا درووستکراوە. ژەنڕاڵی پاییز لە پەنجەرەیەکەوە دەڕوانێت کە هەموو شتێک زەردە، لە جیاتی بەفر، تەرزە و باران گەڵای زەرد دەبارێ و وەکو رووباری زەردی چین دەریایەک لە گەڵای زەرد درووست دەبێ و گەڵاکانیش لە هەڵسان و کێشانی شەپۆلەکانی غەمی دەریای پاییزدا بێ ئوقرە و بێ ئارامن. دارەکان قژیان ئەڕەنن و لە هەر گەڵایەک نۆتێک و لە نۆتەکانیش سیمفۆنیایەکی پاوەموری درووست دەبێت.\nزۆر جار بە گوێماندا دێت کە “کورد مردوو پەرستە”، کە سایەتیەکانمان تا لە ژیاندان کەس لایان لێ ناکاتەوە و پاش ماڵئاوایی کردنیان دەکەونە یادیان و رێز و ستایش کردنیان. بەڵام دەرهێنەری کورد کیا عەزیز تا هاوریەکەی لە ژیاندایە دەیەوێ ئەو رێز و ستایشەی لێبگرێت و خۆشەویستی خۆی بەرامبەر بەو هاوریە دیرینەی پێشان بدات.\nمحەمەد عومەر عوسمان ناسراو بە ” ژەنراڵی پاییز” هۆزانڤانێکی ناوداری کوردە کە لە هەر هۆنراویێکیدا بۆنی گەڵاکانی پاییزلێەوە دێت و لە سەر گەڵا زەردەکان بە دڵێکی تەنگ، پڕ لە غەم و پەژارە ڕاز و نیازی خۆێ و ئەڤیندارە دڵ شکاوەکان بە جەوهەری شەونمی پاییزی هۆنراوەکانی دەنووسێتەوە.\nکاکە کیا پاش دووری و دابڕانی دەیان ساڵە لە هاوریە خۆشەویستەکەی بێر لەوە دکاتەوە کە فیلمێک سەبارەت بەو هاوریەی کە هەمیشە کۆڵەباری گەڵای زەردە، فیلمێک درووست بکات بۆ ئەوەێ ببێتە بەڵگەیەک بۆ نەوەکانی داهاتوو. کیا، فیلمی Still I am a stranger واتە من هێشتا نامۆم یان کەسێکی نامۆم درووست دەکات.\nمحەمەد عومەر ۆوسمان – ژەنراڵی پاییز\nده‌رهینه‌ری سینه‌مایی، نووسه‌ر، بەرهەمهێنەر\nپاش تیپه‌راندنی كۆرسی ده‌رهینه‌ری سینه‌مایی ،وینه‌گرتنی سینه‌مایی له هۆله‌ند، به‌ره وئه‌مه‌ریکای باشوورئه‌كه‌ویته ڕی(به‌رازیل،ئارژانتین،ئۆرۆگوای)و کاری فیلمسـازی له شاری (بۆێنیس ئاێریس)ی پایته‌ختی ئارژانتین ده‌سـتپـێـکردووه وساڵی ٢٠٠٧ به كوورته فیلمی( سوواڵكه‌ر) پاشـان فیلمی دۆكومینته‌ری (كورسی) (The chair-La Silla) كه‌له چه‌ند\nڤستیڤاڵیكی فیلمدا نمایش كرا . له سـاڵی ٢٠٠٨ له مۆنته‌ڤیدۆی پایته‌ختی ووڵاتی ئۆرۆگوای فیلمێكی دۆكومینته‌ری له‌سه‌ر فوتبالیستی ناوداری جیهانی و كاپیتانی تیمی میللی ئوروگوای(Dario Silva) درووست ده‌كات و پاشان ئه‌گه‌ریته‌وه بۆ شاری (بۆێنیس ئاێریس)ی پایته‌ختی ئارژانتین فیلمی (نان- Bread) وفیلمی( 3rd I.D. Right ) به‌هاوكاری چه‌ند سینه‌ماكاریكی ناسراوی ئارژانتینی دروست ده‌كات .\nله‌ساڵی ٢٠٠٩ له هۆڵه‌ند فیلمیكی دۆكومینته‌ری هۆڵه‌ندی له‌سه‌ر هونه‌رمه‌ندیكی هۆله‌ندی كه‌مئه‌ندام دروست ده‌كات.\nسالی٢٠١٠ كوورته فیلمیكی هۆڵه‌ندی له‌سه‌ر هونه‌رمه‌ندیكی كوردی هۆله‌ند درووست ده‌كات و له‌ساڵی٢٠١٢ پاش ١٨ساڵ دابڕان ،فیلمیكی دۆكیومینته‌ری(پۆرترت) له‌سه‌ر زند‌گی ونامۆبوون وغوربه‌تی شاعیری ناسراوی كورد حه‌مه عومه‌ر عوسمان(ژانرالی پاییز) له ووڵاتی سوید درووست دەکات.\nجیگای سه‌رنجه، ٣ له‌م فیلمه دۆكۆمینته‌ریانه قاره‌مانه‌كانی كه‌سانی كه‌مئه‌ندامن و ته‌نها فیلمه‌كه‌ی ژانرالی پاییز نه‌بیت كه به زمانی كوردیی یه، فیلمه‌كانی دیكه هه‌موویان به زمانی ئیسپانی و هۆڵه‌ندین\nوە سەبارە بە فیلمەکەی ” ژەنراڵی پاییز” ئەم وتووێژەێ خوارەوەمان لەگەڵ دەرهێنەری کورد کاک کیا عەزیز ساز دا بەو هیواێەی بە دڵتان بێت سوود بەخش بێت.\nگفت و گۆ لەگەڵ دەرهێنەر کیا عەزیز Hevpévın legel derhéner Kıa Ezız\nکه‌م جار هه‌ڵکه‌وتوه هونه‌رمه‌ندێکی نه کوردی ئه‌و وڵاتانه‌ی کوردستان به سه‌ریاندا دابه‌شکراوه کارو ژیانی هونه‌ریان بۆ کورد ته‌رخان کردبیت. به‌ڵام ئه‌رمه‌نیه‌کان به پێچه‌وانه‌وه، هه‌ر له کۆنه‌وه هونه‌رمه‌ندی ناوبانگی ئه‌رمه‌نستان و جیهان ئارام خاچه‌تۆریان له بالێتی گایانه Gayane, Dance of the Young Kurds بەشێکی ئەو بالێتە بۆکچ و کورێکی خۆشه‌ویستی کورد تەرخان کردووە، هه‌ر وه‌ها کا‌ره‌په‌تێ خه‌چۆ Karapetê Xaço و ئارام تیگران Aram Tigran ئه‌وه‌نده وه‌کو گۆرانیبێژی کورد ناسراوون که‌متر وه‌کو ئه‌رمه‌نی.\_\nئه‌مرۆش ئیبراهیم کییڤو موزسیۆنی رۆژئاوای کوردستان زۆری هونه‌ره‌که‌ی، ئاواز و گۆرانیه‌کانی بۆکورد ته‌رخان کردووه.\nئیبراهیم کییڤو له ساڵی 1966 له گوندێکی بچووکدا (Tlele)له حه‌سه‌که له داێکبووه، له خانه‌واده‌یه‌کی ئه‌رمه‌نی ناوچەی وان که زۆری خانەوادەکەی بێجگە لە باپیری سەرکیس کیڤۆرکیان کە لەو دەمەدا تەنها ٨ ساڵی تەمەنی بوە له کۆمه‌ڵ کوژی ئه‌رمه‌نیه‌کاندا رزگاری بوه و پاشان براوەتە گوندێکی ئیزیدیەکان.\nئیبراهیم هەر لە تەمەنی مناڵیەوە لەگەڵ فەرهەنگ و کەڵتورە جیاوازەکانی ناوچەکەدا ئاشنایی پەێدا کردووە، هەر لە کورد و ئەرمەنیەوە بگرە تاکو عەرەب و ئاسوری و کلدانیەکان.\nئیبراهیم لە مناڵیەوە دەست دەکات بە فێربوونی عود، بزوک و ساز و باغلەمە و خوێندنی باڵای لە حەسەکە بە کۆتایی دەهێنیت و پاشان لە حەلەب بەردەوام دەبێت لە سەرخوێندن و راهێنانی موزیکی بە تاێبەتی لەگەڵ ئاوازدانەر نوری ئەسکەندەر و پاشان لە کۆلیژی مامۆستایان وانەی موزیک دەڵێتەوە.\nئیبراهیم شارەزاییەکی باشی هەیە لە زمانەکانی کورمانجی (کوردی) ئەرمەنی، تورکی، عەرەبی و ئاسوری و هەر وەها گۆرانیەکانیان. ناوبراو لە ساڵانی ١٩٩٣ و ١٩٩٥ لە فیستیڤاڵە ناوبانگەکانی سوریادا چەند خەڵاتێکی وەرگرتوە .\nکییڤو ساڵانێکە لە فیستیڤاڵی مۆرگنلاندی ئەڵمانی بەشداری دەکات و ئەمساڵ بە هاوبەشی لەگەڵ موزیکڤانانی تری کوردستان وەکو کەێهان کەڵهور، گانی میرزو و فرمێسک لە هەمان فیستیڤاڵدا بەڵام ئەمجار لە باشوری کوردستان بەشداریان کرد.\nئیبراهیم کە تازە لە باشوری کوردستان و ئەڵمانیا گەرابوەەوە و لە دەمی وتو وێژمدا لەگەڵ موزسیۆنی ناوبانگی کورد، گانی میرزو لە بەرسەلۆنە بە هەڵکەۆت کاکە ئیبراهیمیش لەوێ بوو وە بە هەڵمان زانی ئەم گڤت و گۆیەێ لەگەڵ ساز بدەێن، بەو هیوایەی زۆرتر لەگەڵ کارەکانێدا ئاشنا بن.\nInterview with Kurdish – Armenian Singer/ Musician Ibrahim Keivo هەڤپەێڤین لەگەڵ گۆرانبێژ و موزسیۆنی کوردی – ئەرمەنی ئیبراهی کییڤو


ڕێکخراوەکانی چالاکیی مافی مرۆڤ داوایان کردووە هاشمی شاهڕوودی دەسبەسەر بکرێت | PDKI\non: كانونی دووه‌م 11, 2018 هیچ لێدوانێک نییە\nهاوپەیمانەتی ڕێکخراوەکانی چالاکیی مافی مرۆڤی ئێران له ڕاگەیندراوێکدا، لە دەوڵەتی ئاڵمان داوایان کردووە، که هاشمیی شاهڕوودی به تاوانی جنایەت به دژی مرۆڤایەتی دەسبەسەر بکەن.\nهاوپەیمانەتییەک پێکهاتوو لە هەندێک دامەزراوەی مافی مرۆڤ له ئێراندا، وەکوو: ئیران تریبوناڵ، ناوەندی بەرگریکارانی مافی مرۆڤ، ناوەندی مافی مرۆڤ له ئێران و ناوەندی بەڵگەنامەکانی مافی مرۆڤ له ئیران و…هتد، بە پێشکەش کردنی بەڵگانامەی ڕاستەقینه لەسەر جنایەتەکانی هاشمیی شاهڕوودی، “بەرپرسی پێشووی دەزگای قەزاییی ڕێژیمی ئیران”، داوایان کردووە که ناوبراو دەسبەسەر بکرێت.\nبەپێی ئەو بەڵگەنامانەی کە ئاشکرا بوونە، شاهڕوودی له نێوان ساڵەکانی ١٩٩٩ تا ٢٠٠٩ زایینی لە بەرامبەر بە جنایەتەکان به دژی مافی مرۆڤ له ئێران بەرپرسە؛ بەپێی یاسای نێونەتەوەیی وڵاتی ئاڵمان دەبێت شاهڕوودی دەسبەسەر بکات.\nلەو ڕاگەیندراوەدا هاتووە، کە شاهڕوودی، بەرپرسی دادگای ئینقلابی ئیسلامی بووە و زۆرێک له چالاکانی مافی مرۆڤ، ڕۆژنامەوانان، وبلاگ نووسان، چالاکی سیاسی و کەمینە مەزهەبییەکان به حوکمی ناوبراو زیندانی و ئەشکەنجه کراون و گیانیان له دەست داوە و بەشێکیشیان له زیندانەکانی ڕێژیم دەسدرێژی جنسیان کراوەتە سەر.\nئەو بەڵگانە و تەنانەت هەندێک لەو کەسانەی که له کاتی بەرپرسایەتی شاهڕوودی زیندانی و ئەشکەنجه کراون، بە دەوڵەتی ئاڵمان دروان و ناسراون و چالاکانی مافی مرۆڤ لەسەر ئەو باوەڕەن که بەپێی ئەو بەڵگانە و پێبەندیی وڵاتی ئاڵمان به یاسا نێونەتەوەییەکان، نابێت شاهڕوودی به شێوەی دیپلۆماتیک له ئاڵمان بچێتە دەرەوە.\nجێگەی ئاماژەیە که شاهڕوودی بۆ چارەسەر کردنی نەخۆشی له شاری هانۆفێری ئاڵمان لەژێر چاوەدێریی پزشکییە.


دووەم یۆحەنا 1 KSS – 2. Johannesʼ Brev 1 BPH | Biblica\nدووەم یۆحەنا 1 KSS – 2. Johannesʼ Brev 1 BPH


کۆنبەردی - ویکیپیدیا، ئینسایکڵۆپیدیای ئازاد\nچاخی کون به ردی له گه ل سازکردنی یه کمین ئامیره کان به ردی ده س پی ده کا که ده گه ریته وه بو 2/7 میلیون سال به ر له ئیستا و له 10 هه زار سال پیش ئه مرو، ناوی ده گوری بو چاخی نوی به ردی که له و چاخه دا مروو ناژه ل داری و زراعت شروع ده کا و له گونده کان نیشته جی نه بی.\nله ماوه ی ئه م چاخه دوور و دریژه دا چه ند جوره شیوه مرو له سه ر زه وی ژیاون که له سه ره تای چاخی کون به ردی کونار، شیوه مرووه کان پتر راو وه نیچیر وانی، به رگی ره وه ک و گیا یا بوونه وه ره ورده کان ده ژیان نامیر و که لو په له به ردینه کانیان وه ک ساتوور له خرکه به رد و ته له زمی به رد به شیوه یه کی ساکارانه بووه.\nبه ناو بانگ ترین شوینه واری مروی چاخی کوون به ردی له کوردیستان ئه ما نه ن: ئەشکەوتی شانەدەر\nئەشکەوتى شانەدەر (Şaneder) دەکەوێتە قەزای مێرگەسۆر و سەر بە پارێزگای ھەولێرە. ٢٢٠٠ پێ بەرزە لە ئاستی ڕووی زەریاوە، دەکەوێتە سەر بەرزایی لوتکەی چیای برادۆست و مێژووی ئەم ئەشکەوتە دەگەرێتەوە بۆ سەردەمی کۆن به ردی ناوندی بۆ ١٠٠٠٠٠ هه زار ساڵ تا ١٠٠٠٠ هه زار ساڵ له مه و بەر و بە کۆنترین و گەورەترین ئەشکەوت دادەنرێت لە کوردیستاندا. لەساڵی ١٩٥١ تا ١٩٦١ ھەڵکۆڵینی کونینه ناسی تێدا کراوە لە لایەن زانا (ڕالف سولیکی). ديتنه‌وه‌ی کومه‌لیک ئیسکلیتی مرؤفه‌کانی نياندرتال له توی موستری ئه‌م ئه‌شکه‌وته، وه‌ک خالیکی گرينگ ره‌چاوده‌کری له لیکولينه‌وه‌کانی چاخی کؤن به‌ردی زاگرؤس و رؤژهه‌لاتی ناوه‌راست. ئه‌م دؤزرانه‌وه‌يه ره‌نگ دانه‌وه‌يه‌کی زؤری بوو: تا ئه‌و راده‌يه که نیوی شانه‌ده‌ر بؤ کؤنينه‌ناسه‌کان و ته‌نانه‌ت بؤ خه‌لکی ئاسايی وه‌بير هینه‌ره‌وه‌ی نيئاندرتاله‌کان بووه و هه‌يه.\nدوو ئەشکەوت دەکەوێتە کرماشان، نزیکی تاق وه سان\nئەشکەوته کانی بێستون\nئەشکەوتی هه زار مێرد\nئەشکەوتی زه رزی\nئەشکەوتی پاله گه وره\nئەشکەوتی وه ر واسی\nوەرگیراو لە «https://ckb.wikipedia.org/w/index.php?title=کۆنبەردی&oldid=725350»\nدواجار لە ١٧:٣٥ی ٢١ی تشرینی یەکەمی ٢٠٢٠ دەستکاری کراوە\nئەم پەڕەیە دواجار لە ١٧:٣٥ی ٢١ی تشرینی یەکەمی ٢٠٢٠ نوێ کراوەتەوە.


خوێندكارانی زانكۆی موسڵ هۆڵه‌كانی خوێندن به‌جێده‌هێڵن\nخوێندكارانی زانكۆی موسڵ، چوار رۆژه هۆڵه‌كانی خوێندنیان بایكۆت كردووه و له مانگرتندان، وه‌ك پاڵپشتییه‌ك بۆ خۆپیشانده‌رانی ناڕازی له به‌غدا.\nخۆپیشاندانه‌كانی به‌غدا و چه‌ند شارێكی تری عیراق، مانگێكه به‌رده‌وامی هه‌یه و له‌وكاته‌وه، زیاتر له 250 كه‌س كوژران، له‌گه‌ڵ برینداربونی هه‌زاران هاوڵاتی.\n"بایكۆتی وانه‌كان و هۆڵه‌كانی خوێندن كه‌مترین شته بتوانین ئه‌نجامیبده‌ین بۆ مانگرتوانی نارازی" ره‌هیف عه‌بدولباقی (19 ساڵ) وای وت.\nئه‌و كچه خوێندكاره‌ی زانكۆی موسڵ بۆ (كه‌ركوك ناو) ئاماژه‌ی به‌وه‌دا "ره‌نگه خه‌ڵكی موسڵ خۆپیشاندان نه‌كه‌ن له‌به‌ر ترسی تۆمه‌تباركردنیان به داعش به‌ڵام ئه‌وه نابێته رێگر له‌به‌رده‌م مانگرتنی مه‌ده‌نی بۆ روخاندنی گه‌نده‌ڵی".\nخۆپیشانده‌رانی به‌غدا، له 3ی تشرینی دوه‌مه‌وه ده‌ستیانكردووه به داخستنی رێگا سه‌ره‌كییه‌كان، له چوارچێوه‌ی هه‌ڵمه‌ت و داوای مانگرتنی مه‌ده‌نی له هه‌موو شاره‌كاندا.\nهۆڵێكی خوێندنی زانكۆی موسڵ كه هیچ خوێندكارێكی تێدانییه\n"خوێندكارانی زانكۆ بایكۆتی ده‌وامی فه‌رمییان كردووه و ناچنه هۆڵه‌كانی خوێندنه‌وه، ته‌نیا له گۆڕه‌پانی كۆلێژه‌كانیاندا ده‌مێننه‌وه، ئه‌وه‌ش بۆ پاڵپشتی ناڕه‌زاییه‌كان و وه‌ڵامدانه‌وه‌ی خۆپیشانده‌ران بۆ مانگرتنی مه‌ده‌نی"، مامۆستایه‌كی زانكۆ واده‌ڵێت، كه داوایكرد ناوی به (ن، به‌یاتی) بنوسرێت.\nهه‌روه‌ها ئه‌وه‌شی به (كه‌ركوك ناو)ی وت كه مامۆستایانی زانكۆ له‌گه‌ڵ بڕیاری خوێندكاراندان بۆ بایكۆتی ده‌وام و پاڵپشتی خۆپیشانده‌ران، به‌ڵام "هه‌موان ده‌ترسن روبه‌ڕوی ده‌ركردن ببنه‌وه له‌لایه‌ن وه‌زاره‌تی خوێندنی باڵاوه".\nخوێندنگه و زۆرینه‌ی داموده‌زگا حكومییه‌كانی به‌غدا و چه‌ند شارێكی تر، چه‌ندین رۆژه ده‌وامیان راگرتووه، سه‌رباری هۆشداری حكومه‌ت و داواكاریی ده‌ستپێكردنه‌وه‌ی ده‌وام.\nقوسه‌ی سوهێل، وه‌زیری خوێندنی باڵا و توێژینه‌وه‌ی زانستی عیراق، داوای له خوێندكارانی زانكۆ و په‌یمانگاكان كردوه له به‌غدا و ته‌واوی پارێزگاكانی تر تا بچنه‌وه ده‌وامی فه‌رمی، هۆشداریشی داوه له مانگرتن له زانكۆ و په‌یمانگاكاندا، ئه‌وه‌ش به‌پێی راگه‌یه‌ندراوێكی وه‌زاره‌ت.\nله كاردانه‌وه‌ی خۆپیشاندانه‌كاندا، به بڕیاری حكومه‌تی ناوه‌ندی عیراق، زیاتر له 24 كاتژمێره هێڵه‌كانی ئینته‌رنێت له موسڵ و پارێزگاكانی تر راگیراون.\nكۆلێژی كارگێڕی و ئابوری له زانكۆی موسڵ\nعه‌بدولعه‌زیز زه‌نون، خوێندكاری زانكۆی موسڵه و ده‌ڵێت بایكۆتی ده‌وام بۆ په‌كخستنی پرۆسه‌ی فێربون و زانكۆ نییه، "به‌ڵكو بۆ پاڵپشتیی خوێنی شه‌هیدانی خۆپیشانده‌ران و ئه‌و كه‌سانه‌یه داوای نه‌هێشتنی پشكپشكێنه و گه‌نده‌ڵی و زوڵم ده‌كه‌ن".\nخوێندكارانی زانكۆ رێككه‌وتون له‌نێو حه‌ره‌می زانكۆ بمێننه‌وه رۆژانه و نه‌چنه هۆڵه‌كانی خوێندنه‌وه، به‌ڵام ناچنه سه‌ر شه‌قامه‌كان، تا شاری موسڵ تۆمه‌تبارنه‌كرێت به هاندانی تیرۆر و توندوتیژی، "به‌تایبه‌ت كه ئه‌و تۆمه‌ته ئاماده‌یه روبه‌روی خه‌ڵك بكرێته‌وه دوای چه‌ند ساڵێكیش له كۆتایی داعش" به‌وته‌ی زه‌نون بۆ (كه‌ركوك ناو).\nشاری موسڵ زیاتر له دوو ساڵه له ژێر ده‌ستی داعش كۆنتڕۆڵكراوه‌ته‌وه، به‌ڵام هێشتا به‌ده‌ست چه‌ندین كێشه و نه‌بونی خزمه‌تگوزارییه‌وه ده‌ناڵێنێت.\n"هێزه ئه‌منیه‌كان له نێو حه‌رمی زانكۆدا و ده‌وروبه‌ریدا بڵاوه‌یانپێكراوه و ئه‌ركیان ئه‌وه‌یه چاودێری جموجۆڵی خوێندكاران بكه‌ن تا به‌رله‌وه‌ی ببنه هۆی یه‌كخستنی هه‌ڵوێستی خوێندكارانی تر و هاندانیان ده‌ستگیریان بكه‌ن" (هـ، غ) وای وت، ئه‌و كه خوێندكاری زانكۆی موسڵه ده‌ڵێت "خه‌ڵكی ئازاد و نیشتیمانپه‌روه‌ری شاره‌كه پاڵپشتی ناڕه‌زاییه‌كانن به‌ڵام تۆمه‌تی داعش بون پشت شكانون و رێگره له‌وه‌ی رای خۆیان ده‌رببڕن".\nپێشتر و له چه‌ند ناوچه‌یه‌كی جیاوازی نه‌ینه‌وا، گردبونه‌وه‌ی كورتخایه‌ن هه‌بوو بۆ پاڵپشتی خۆپیشاندانه‌كانی به‌غدا، به‌ڵام نه‌گه‌یشتۆته خۆپیشاندان و ناڕه‌زایی به‌رده‌وام.\nخۆپیشاندانه‌كانی به‌غدا و شاره‌كانی تر، سه‌رباری چه‌ندین به‌ڵێن و بڕیاری هه‌ریه‌ك له حكومه‌ت و په‌رله‌مانی عیراق، به‌ڵام هێشتا به‌رده‌وامی هه‌یه و داوای ده‌ستله‌كاركێشانه‌وه‌ی لێپرسراوان ده‌كه‌ن، له‌گه‌ڵ زنجیره‌یه‌ك گۆڕانكاریی سیاسی و یاسایی.


خاڵێكی"ره‌ش" له مێژوی په‌رله‌مانی كوردستاندا\nهه‌فته‌ی رابردو، په‌رله‌مانی كوردستان، بڕیاری تێپه‌ڕاندنی هه‌ردو پرۆژه‌یاسای (ئه‌نجومه‌نی ئاسایشی هه‌رێم و ده‌زگای ئاسایشی هه‌رێم)ی دا، كه مێژو وه‌ك خاڵێكی ره‌ش، بۆ ئه‌م خوله‌ی په‌رله‌مان ده‌ینوسێته‌وه.\nئه‌گه‌ر به وردی سه‌رنجی هه‌ردو یاساكه بده‌ین، كه پێشتر پرۆژه‌كه له‌لایه‌ن (پارتی و یه‌كێتی)یه‌وه ئاماده‌كرابو. رۆژی (25/11/2010)، له‌لایه‌ن ئه‌نجومه‌نی وه‌زیرانه‌وه به مه‌به‌ستی په‌سه‌ندكردنیان، ئاراسته‌ی په‌رله‌مانی كوردستان كرا، په‌سه‌ندكردنی هه‌ردو پرۆژه‌یاسایه‌كه، به‌و شێوه‌یه‌ی كه په‌رله‌مان په‌سه‌ندی كردن، هیچكامیان له‌گه‌ڵ سه‌رده‌می جیهانگیریی‌و سیستمه دیوكراسییه‌كاندا نایه‌نه‌وه‌و به‌ده‌رن له‌و مۆدێله تازه‌یه‌ی كاری ئاسایش "كه ئێستا له دنیای پێشكه‌وتو مۆدێرندا پیاده‌كراوه.\nهه‌ردو یاسا په‌سه‌ندكراوه‌كه، چه‌ندین ماده‌و بڕگه‌ی مه‌ترسیداریان له‌خۆگرتوه، كه ده‌سه‌ڵات هه‌وڵی كۆنترۆڵكردن‌و چاودێریی خستنه سه‌ر ژیان‌و ئازادیی هاوڵاتییان‌و حیزب‌و رێكخراوه‌كان ده‌دات، كه لێره‌دا هه‌ڵوێسته له‌سه‌ر چه‌ند لایه‌نكێكی یاساكه ده‌كه‌ین.\nسه‌باره‌ت به یاسای ئه‌نجومه‌نی ئاسایش، له ماده‌ی دوهه‌مدا، كه باس له پێكهاته‌ی ئه‌نجومه‌نی ئاسایشی هه‌رێم ده‌كات، كه بریتییه له: (ده‌زگای ئاسایشی هه‌رێم، هه‌واڵگری سه‌ربازیی، ده‌زگای زانیاری‌و پاراستن)، ئه‌م سێ ده‌زگایه‌ی ئه‌نجومه‌نه‌كه‌یان لێپێكهاتوه؛ پێشتر به‌پێی یاسا دروست نه‌كراون‌و شه‌رعییه‌تی یاساییان نییه، تا بكرێنه به‌شێكی سه‌ره‌كیی له‌پێكهاته‌ی ئه‌نجومه‌نی ئاسایشی هه‌رێمدا، به‌تایبه‌ت ده‌زگای پاراستن‌و زانیاری، دو ده‌زگای حیزبین‌و ناده‌ستورین به‌پێی ماده‌كانی 9و 13ی ده‌ستوری عێراق، كه رێگری له‌هه‌ر رێكخستنێكی چه‌كدار، یان نیمچه چه‌كدار كردوه، جگه له‌وه‌ی ئه‌م دو ده‌زگایه، نایاسایین به‌پێی یاسای كاری حیزبه‌كان، ژماره 17/ 19993 ماده‌ی (15) بڕگه‌كانی (3و 4)، كه چالاكیی نهێنیی‌و ته‌شكیلاتی چه‌كداریی‌و نیمچه چه‌كداریی له حیزبه سیاسییه‌كانی هه‌رێم قه‌ده‌غه ده‌كات.\nهه‌روه‌ها سه‌باره‌ت به به‌ڕێوه‌به‌رایه‌تیی گشتیی هه‌واڵگریی سه‌ربازیی (الاستخبارات العسكریه) ده‌بێت سه‌ر به وه‌زاره‌تی پێشمه‌رگه بێت‌و به‌ستنه‌وه‌ی به‌م ئه‌نجومه‌نه‌وه كه له‌لایه‌ن سه‌رۆكی هه‌رێمه‌وه به‌ڕێوه ده‌برێت، بۆ كۆنتڕۆڵكردنی هێزی پێشمه‌رگه‌یه.\nبه‌پێی یاساكه؛ ئه‌نجومه‌نه‌كه سه‌ر به سه‌رۆكی هه‌رێمی كوردستانه، كه پێویسته سه‌ر به سه‌رۆكی ئه‌نجومه‌نی وه‌زیران بێت، ئه‌مه‌ش رێگا خۆش ده‌كات بۆ ئه‌وه‌ی، كاری ئه‌م ئه‌نجومه‌نه له‌ژێر چاودێریی په‌رله‌ماندا بێت، نه‌ك ته‌نها له‌به‌رده‌م سه‌رۆكی هه‌رێمدا به‌رپرسیاربێت‌و ئه‌وكات ناچێته ژێر چاودێرییه‌وه.\nباشتره ده‌سه‌ڵات، له‌بری دو ده‌زگا بۆ ئاسایش كه یه‌كێكیان سه‌ر به سه‌رۆكی هه‌رێم‌و ئه‌ویتریان سه‌ر به ئه‌نجومه‌نی وه‌زیرانه كه مه‌به‌سته‌كه لێی په‌نجا به په‌نجایه، یه‌ك جیهازی ئاسایشی هه‌رێم هه‌بوایه، یاخود وه‌زاره‌تێك به‌ناوی ئاسایشی نیشتمانیی هه‌رێمه‌وه پێكبهێنرایه، ئه‌گه‌ر مه‌سه‌له‌كه هێشتنه‌وه‌ی سیستمی دو ئیداره‌یی‌و دابه‌شكردنی حیزبییانه‌ی ئاسایش نه‌بَیت؟.\nتێپه‌ڕاندنی هه‌ردو یاسای ئه‌نجومه‌ن‌و ده‌زگای ئاسایشی به‌م شێوه‌یه، مه‌ترسیی ئه‌وه‌ی لێده‌كرێت هه‌رێمی كوردستان هاوشێوه‌ی وڵاتانی ناوچه‌كه، به‌ره‌و ده‌وڵه‌تێكی ئه‌منیی سته‌مكاریی هه‌نگاو ببات.\nتێپه‌راندنی ئه‌و دو یاسایه، به‌بێ ره‌چاوكردنی ره‌خنه‌و تێبینییه‌كانی فراكسیۆنه‌كانی ئۆپۆزسیۆن، پێچه‌وانه‌ی بڕیاره‌كه‌ی سه‌رۆكی هه‌رێم‌و خاڵی شانزه‌هه‌مینی بڕیاره 17خاڵییه‌كه‌ی په‌رله‌مانه كه جه‌خت له‌سه‌ر ئه‌وه‌ده‌كه‌نه‌وه، پێویسته ئه‌و یاسایانه‌ی ره‌هه‌ندی نیشتمانییان هه‌یه، كۆده‌نگیی نیشتمانییان له‌سه‌ربێت. له‌كاتێكدا سه‌د ده‌ر سه‌د، ئه‌م دو یاسایه په‌یوه‌ندییان به‌شێوازی سیستمی سیاسییه‌وه هه‌یه له‌هه‌رێمدا‌و په‌سه‌ندكردنیان به‌م شێوه‌یه‌ی ئێستا، ده‌چێته چوارچێوه‌ی خزمه‌تكردن به سیستمێكی تاكحیزبیی‌و دژی به بنه‌ماكانی دیموكراسی‌و مافی مرۆڤه.\n* بۆ نوسینی ئه‌م وتاره، سود له سه‌رنجه‌كانی ناوه‌ندی توێژینه‌وه‌ی بزوتنه‌وه‌ی گۆڕان، وه‌رگیراوه.\n10/05/2011 بینین: 4300


پڕۆژەى کۆکردنەوەى پارەی زبڵ لەهاوڵاتییان شکستدەهێنێت - تۆڕی میدیایی خەڵک\nپڕۆژەى کۆکردنەوەى پارەی زبڵ لەهاوڵاتییان شکستدەهێنێت\nلەسەدا ٧٠ی هاوڵاتییان پارەى خۆڵ و خاشاک نادەن\nلەسەدا ٧٠ی هاوڵاتییان پارەى کۆکردنەوەی خۆڵ و خاشاک بەکۆمپانیاکانی کۆکردنەوەی پارەى خۆڵ و خاشاک نادەن، ئەمەش وایکردووە ئەو کۆمپانیایانە لەزەرەردابن، ئەگەریش هاوڵاتییان بەم شێوازەی ئێستا بەردەوامبن لەنەدانی پارەى خۆڵ و خاشاک کۆمپانیاکان مایەپوچدەبن.\nبەپێی ڕێنماییەکان پێویستە هەر ماڵێک پێنج هەزار دینار لەبەرامبەر ئەو خۆڵ و خاشاکەی بۆی فڕێدەدرێت بداتە کۆمپانیاکانی کۆکردنەوەی خۆڵ و خاشاک، کە بەنزیکەیی لەسەدا ٩٠ی ئەو پارەیە بۆ خەزێنەى گشتی حکومەتى هەرێمە و بەنزیکەیی لەسەدا ١٠ی بۆ خودی کۆمپانیاکەیە.\nپڕۆسەی کۆکردنەوەی پارەى خۆڵ و خاشاک بەپێی زۆنە جیاوازەکانی سلێمانی نزیکی سێ مانگە دەستیپێکردووە، لەئێستاشدا بەهۆی بەردەوامی قەیرانە یەک لەدوای یەکەکان و بەرزبوونەوەی نرخی کاڵاکان لەبازاڕەکان و پاشکەوت و لێبڕینی موچەوە بەشێکی زۆر لەهاوڵاتییان پارەى خۆڵ و خاشاک نادەن.\nبەپێی بەدواداچوونەکانی (خەڵک)، لەسەدا ٧٠ی هاوڵاتییان پارەی کۆکردنەوەی خۆڵ و خاشاک نادەن، ئەمەش وایکردووە پڕۆسەکە بەسستی بەڕێوەبچێت و کۆمپانیاکانی کۆکردنەوەی خۆڵوخاشاکیش نزیکدەکاتەوە لەداخستن.\nیەکێک لەو هاوڵاتییانەى پارەى خۆڵ و خاشاکی نەداوە، بە(خەڵک)ی وت: حکومەتى هەرێم بەباشی موچەى پێ نادرێت، خزمەتگوزارییەکانی وەک پێویست نیین، ئاو و کارەبای وەک پێویست نییە، شەقامەکانی هەمووی پڕ چاڵە و ساڵانە پینەیان دەکاتەوە، ئەو پارەى کۆشی دەکاتەوە لەخزمەتی گشتیدا بەکارنایەتەوە، بۆیە ئامادەنیم پارەى خۆڵ و خاشاک بدەم، هەرکاتێک دڵنیابوومەوە ئەو پارەیە بۆ دروستکردنی کارگەیەکی گەورەی ڕیسایکلین بەکاردێت، ئەوکاتە بەزیادەوە پارە دەدەین.\nکۆمپانیاکانی کۆکردنەوەى خۆڵ و خاشاک لەئەگەری داخستندان\nبۆکۆکردنەوەی پارەى خۆڵ و خاشاک سلێمانی دابەشکراوە بەسەر پێنج زۆندا، هەر زۆنێک دراوە بەکۆمپانیایەک، کە هەریەکێکیان بەڕێژەى جیاواز لەنێوان لەسەدا ١٠ بۆ لەسەدا ١٢ پشکیان لەداهاتی کۆکراوەدا هەیە.\nپشتیوان عومەر لێپرسراوی زۆنێکی کۆمپانیای گەردیین بۆ کۆکردنەوەی پارەى خۆڵ و خاشاک بە(خەڵک)ی ڕاگەیاند، ئەم پڕۆسەیە تازەیە، خەڵک پێی ڕانەهاتووە و لەکۆی گشتی دۆخەکە توڕەیە، بۆیە خەڵک پارە نادات.\nئاماژەى بەئەوەشدا، نەک هەر خەڵک پارە نادات، تەنانەت تاکو ئێستا دوو کەیسیان لەدادگایە، بەهۆی ئەوەی خەڵک هەبووە سوکایەتی و ئیهانەى بە کارمەندەکانیان کردووە، بۆیە کارمەندەکە سکاڵای یاسایی تۆمارکردووە و وەک کۆمپانیاش پارێزەریان بۆ کەیسەکە دابینکردووە.\nڕوونیکردەوە، هەندێک هاوڵاتی وادەزانێت کۆی پارەکە بۆ کۆمپانیایە، بەڵام ئەو پارەیە تەنها نزیکی لەسەدا ١٠ی بۆ کۆمپانیایە، کۆمپانیاکانیش ئێستا لەزەرەردان، چونکە کارمەندێکی زۆریان هەیە و پێویستییەکی زۆریان بۆ پڕۆسەکە کڕیوە و خەڵکیش پارە نادات.\nئەوەشی باسکرد، شارەوانی سلێمانی لێپرسینەوەى لەو ماڵانە نییە، کە پارەى خۆڵ و خاشاک نادەن، بەڵام بەڵێندراوە، ئەگەر دۆخەکە ئاسایی ببێتەوە، لێپرسینەوە بکەن و ڕێکاری دیکە بگرنەبەر، بۆئەوەی هاوڵاتی پارەى خۆڵ و خاشاک بدەن.\nئەگەر هاوڵاتییان پارە نەدەن، کۆمپانیاکان ڕێکاری یاسایی بەرامبەر شارەوانی دەگرنەبەر\nوتیشی: ئەگەر شارەوانی سلێمانی تەندەرەکەمان لێوەربگرێتەوە، ئەو خەرجییانەش کە کردوومانە نزیکی(٧٠ بۆ ٨٠ هەزار دۆلار)ە و با بەزەرەر بڕوات، چونکە ئیشەکەمان لەزەرەردایە و شارەوانی لێپرسینەوە ناکات و خەڵکیش پارە نادات و ناوی کۆمپانیاکەمان ناشرینکراوە و توشی دەمەقاڵێی زۆریش بووین لەگەڵ هاوڵاتییان.\nدەشڵێت: ئێستا مانگانە نزیکی ٧٠ بۆ ٨٠ ملیۆن دینار کۆدەبێتەوە، لەو ڕێژەیەش حەوت بۆ هەشت ملیۆن دیناری بۆ کۆمپانیایە، لەوەش باج و چاودێری کۆمەڵایەتی و موچەى کارمەندەکان دەدەن، پێشتریش پێداویستییەکانی ئامێری ئەلیکترۆنی و ئۆتۆمبێل و کۆمپیتەر و داتابەیس و زۆر شتی دیکەیان کڕیوە.\nئاشکراشیکرد، بەپێی تەندەرەکە ٣٠ بۆ ٣٥ هەزار ماڵ، کە هەر ماڵێک پێنج هەزار دینارە، هەروەها چوار بۆ ٥ هەزار شوێنی بازرگانی کە کەمترین پارەی ٢٥ هەزار دینارە، لەسنووری کارکردنی کۆمپانیاکەیاندایە، کە بەکۆی گشتی ئەگەر مانگانە پارە بدەن، ٢٥٠ بۆ ٣٠٠ ملیۆن دینار داهاتیان دەبێت، بەڵام ئێستا داهاتیان ٧٠ بۆ ٨٠ ملیۆن دینارە، ئەمەش بڕێکی زۆرە کەمە.\nوتیشی: ئێمە کۆمپانیاین ئەگەر هەر لەزەرەردابین، بێگومان ڕێکاری یاسایی دەگرینەبەر، چونکە ناکرێت بۆ زەرەر کاربکەین.\nحکومەتی هەرێم ئیشی بۆ ژمارەیەک کۆمپانیا دۆزیوەتەوە\nلەوڵاتانی پێشکەوتوو خۆل و خاشاک پارەدەکات، بەجۆرێک هاوڵاتییان خۆڵ و خاشاکی خۆیان ئەوانەی دەتوانرێت بەکاربهێندرێنەوە، جیادەکەنەوە و دووبارە لەکارگەی ڕێسایکلین بەرهەمی دیکەی لێ دروستدەکرێتەوە، بەڵام بەپێچەوانەوە لەهەرێمی کوردستان حکومەتى هەرێم ژمارەیەک کۆمپانیای هیناون بۆئەوەی خۆڵ و خاشاک بەهەڕەمەکی کۆبکەنەوە، ژمارەیەک کۆمپانیای دیکەشی هێناوە، بۆئەوەی کرێی کۆکردنەوەی خۆڵ و خاشاکەکە لەهاوڵاتییان کۆبکەنەوە، واتە حکومەتی هەرێم ئیشێکی زۆر باشی بۆ کۆمپانیاکان دۆزیوەتەوە.\nزبڵی کۆکراوەی هەرێم بەشێوەی نادروست کۆدەکرێتەوە و لەناودەبرێت، ئەمەش دەبێتە هۆی پیسبوون و تێکدانی سروشت و ژینگەی کوردستان، بۆئەمەش داوا لەهاوڵاتییان دەکرێت پارەى کۆکردنەوەی زبڵ بدەن.\nنزار کەمال بەڕیوەبەری بەشی خزمەتگوزارییەکان لەشارەوانی سلێمانی بە(خەڵک)ی ڕاگەیاند، هەندێک خەڵک پارە نادات و پێی ناخۆشە ئەو پارەیە بدات و بەزیادەی دەزانێت، هەندێک خەڵکی دیکە هەیە دەڵێت: “لەموچە پاشەکەوتکراوەکەم بیبڕن”، لەگەڵ ئەمەشدا خەڵکی دیکە هەیە داواکارە زوو زوو بچن پارەکەى لێ وەربگرن، بۆئەوەی لەسەری کۆنەبێتەوە.\nشارەوانی سلێمانی: هەندێک خەڵک پێی ناخۆشە پارەی خۆڵ بدات\nئەوەشی باسکرد، ئەو پارەیەی کۆدەکرێتەوە دەچێتەوە خەزێنەی گشتی حکومەتى هەرێم، واتە شارەوانی بەکاریناهێنێت.\nباسی لەئەوەشکرد، کۆمپانیاکانی کۆکردنەوەی خۆڵ و خاشاک لەزەرەردان، بەجۆرێک لەم چەند ڕۆژەدا یەکێک لەکۆمپانیاکان سەردانی کردن و وتی: ئەگەر وابڕوات دایدەخەن، چونکە موچەى کارمەندەکانیان پێ نادرێت و دەبێت کۆمپانیا دابخەن.\nهاوڵاتییان بوونەتە کارکەرێکی زۆر باشی حکومەت، مانگانە و ساڵانە بەجۆرەها شێوە پارە لەهاوڵاتییان کۆدەکەنەوە، لەکاتێکدا حکومەت خۆی توانای دابەشکردنی موچەى بەڕێکوپێکی نییە، بەڵام داوا لەهاوڵاتییان دەکات بەڕێکوپێکی باج و زەریبەکان بدەن.\nسەرۆك وەزیرانی هەرێم گەیشتە بەلجیكا\nپەكەكە راگەیاندراوێكی لەبارەی گرژییەكانی لەگەڵ پارتی بڵاوكردەوە


پێویستە لایەنەكانی دیكەش وه‌كو گۆڕان لەگەڵ پارتی بگەنە رێككەوتن\nTuesday, 02.26.2019, 14:12\nهەڵسووڕاوێكی باڵای بزووتنەوەی گۆڕان رایدەگەیەنێت، پارتی و گۆڕان پێشتر تاقیكردنەوەی خراپیان ھەبووە، بەڵام بۆ بەرژەوەندیی خەڵكی كوردستان و بەھێزكردنی ھەرێمی كوردستان، گەیشتوونەتە رێككەوتن.\nعەدنان عوسمان، هەڵسووڕاوی باڵای گۆڕان، بە ماڵپەڕی فەرمیی پارتی دیموكراتی كوردستانی راگەیاند"پێشتر ئەزموونێكی تاڵمان لەگەڵ پارتی ھەبوو، كە ھەم نەیتوانی خزمەت بە ھەردوولا بكات، ھەمیش خزمەت بە پڕۆسەی سیاسیی ھەرێمی كوردستان بكات، دەكرێ لە چوارچێوەی ئەو ئەزموونە و رێككەوتنەی لە نێوان پارتی و گۆڕان كراوە، ھەنگاوی گەورە بنێرێت لە پێناو ئەوەی كە لە كۆمەڵگەی كوردستان و دام و دەزگاكاندا چاكسازی بكرێت لە بەرژەوەندیی ھاووڵاتیانی ھەرێمی كوردستاندا بشكێتەوە و ھەرێمی كوردستان لە ڕووی ئابووری و سیاسییەوە بەھێز بكات".\nهەڵسووڕاوەكەی بزووتنەوەی گۆڕان دەڵێت"ھیواخوازین پارتی و یەكێتی بگەنە رێككەوتن و رێككەوتنی سێلایەنەش بێتە ئاراوە و ببێتە كارنامەی كابینەی داھاتووی حكوومەتی ھەرێمی كوردستان، چونكە پێموایە ھەنگاوێكی گرینگ دەبێت بۆ بەرەوپێشبردنی ئەزموونی ھەرێمی كوردستان، تا بتوانین گۆڕانكاریی گەورە لە ژیانی ھاووڵاتیان و دام و دەزگاكانی حكوومەتدا بكەین، ئەمەش داخوازیی لایەنگری ھەرسێ حزبە لە كوردستان".\nلەبارەی ئەو رەخنانەی لە بزووتنەوەی گۆڕان دەگیرێن، عەدنان عوسمان ئاماژەی بۆ ئەوە كرد"گۆڕان پەلەی نەكردووە و پێویستە لایەنەكانی دیكەش بە ھەمان شێوەی گۆڕان لەگەڵ پارتی بگەنە رێككەوتن، چونكە رێككەوتنەكه لە قازانجی پڕۆسەی سیاسیی ھەرێمی كوردستاندایە و ناكرێت دوا بخرێت، كاری پەرلەمان و دام و دەزگاكان حەق نییە لە ژێر ھەر بیانوویەكدا دوا بخرێت".\nعوسمان روونی كردەوە"رێككەوتن ئیمزا كراوە و ھەردوولا پێشتر دانوستانی وردیان كردووە بۆ ئەنجامدانی رێككەوتنەكە، ھەر حزبە و لای خۆیەوە ئەو رێككەوتنەی تاوتوێ كردووە، رێككەوتنی پارتی و گۆڕان بۆ بەرژەوەندیی خەڵكی كوردستان و بەرەوپێشبردنی ھەرێمە".\nعەدنان عوسمان نەیشاردەوە، پێشتر بە ھۆی ناكۆكیی نێوانیانەوە پارتی و گۆڕان گلەییان لە یەكتر ھەبوو، بەڵام قۆناغی ئێستا پێكەوەكاركردنە و دەشڵێ"پێشتر پارتی گلەیی لە ئێمە ھەبوو و ئێمەیش وەك گۆڕان گلەییمان لە پارتی ھەبوو، ئێمە پابەندی رێككەوتن لەگەڵ پارتی دەبین بە ھەموو توانایەك و لە كابینەی حكوومەت و لە ڕووی سیاسیشەوە كار بۆ سەرخستنی خاڵ و پەیامی رێككەوتنەكە دەكەین، پێویستە ھەموو لایەنەكان لاپەڕەی نوێ ھەڵدەنەوە و بیر لەوە بكەنەوە وڵاتەكەمان ئیتر تەحەمولی ئەو ئاڵۆزییە سیاسییەی پێشتر ناكات".\nئەم بابەتە لە لڤینەوە وەرگیراوە


جمال غریب 12/11/2020 - 13:54 وتار\nحکومەتی مەرکەزی واتە حکومەتی بەغدا دەمێک ساڵە لە بڕ و بیانووە لە حکومەتی هەرێم، هەرپاش گەمەی ڕیفراندۆمەکە( کە ئێمە هەر بۆ خۆشی ئەو پرۆسەیەمان ئەنجامدا) ئیتر حکومەتی ناوەند دەستی ناوەتە بینەقاقەمان و دەیەوێت هەر بەیەکجاری لەناومان بەرێت، ئەوەتا دوابڕیار دژ بە حکومەتی هەرێم بڕینی 320 ملیار دینارەکەی بودجەی مانگانەکەبوو لە پەڕلەمان بڕیاری لەسەر درا. بۆیە بابەتەکەم ناوناوە (دەستخۆش حکومەتی هەرێم)، ئاخر گوناح نیە ئەو پارە و داهاتە جوانەی لە فرۆشتنی نەوتی کوردستان و خاڵە سنوریەکان و داهاتی ناوخۆ کە دەست حکومەت دەکەوێت بچین بیخەینە دەست حکومەتی بەغدا؟!\nئەی بۆ سەرکردەکان و بەتایبەت هەر سێ پارتی فەرمانڕەواکە کۆینەکەنەوە و بیخەنە سەر پارە پاشەکەوتکراوەکانیتریان لە بانکەکانی ئەمریکا و ئەوروپا، میللەتیش ئەوە پێنج شەش ساڵە ڕاهاتووە لەگەڵ بێ موچەیی و دەستوپەنجەی لەگەڵ نەرمکردووە.


یادی سەروەری گەل شەهید محەممەد ئەمین غەزاڵی، یەكەم شەهیدی سازمانی خەباتی كوردستانی ئێران سازمانی خه‌بات کوردستانی ئێران\nیادی سەروەری گەل شەهید محەممەد ئەمین غەزاڵی، یەكەم شەهیدی سازمانی خەباتی كوردستانی ئێران\nهەر كاتێك كوردێك، دەست بۆ مێژووی خەباتی گەلەكەی دەبات و لاپەڕەكانی هەڵدەداتەوە، دوای ئەوە كە چەند پیتێك، لەو مێژوویە دەخوێنێتەوە مچۆركی شەڕەف و پیاوەتی بە لەش دادێ و مووی بەدەنی وەك شمشیرەكەی سەلاحەدین رەق و تیژ دەبێ، بۆ چی؟ لە بەر ئەوەی لە مێژوودا باسی پیاو چاكی و لە خۆ بردوویی و فیداكاری، نەترسی و تێكۆشان و خۆ بەخت كردنی رۆڵە بە شەرەف و جوانمێرەكانی گەلەكەی بەرچاو دەكەوێ، كە چۆن لە دژی داگیركاران و زۆرداران، راوەستاون وە چۆن خاكی كوردستانیان كردوە بە گۆڕستانی دوژمنان و چۆن چیا سەربەرزەكان و پێ دەشتەكانی ئەم كوردستانە پیرۆزەیان بە خوێنی پاكی خۆیان رەنگاندووە و بەڵگەی سەركەوتنیان پێ مۆر كردووە و بۆ فریشتەی ئازادیان بردووە، ئێمەش لێرەدا وەكو كوردێك لاپەڕەیەك لە لاپەڕە خەت زێڕینەكانی مێژووی خەباتی ئەم قۆناغەمان كە وەكوو دەوڵەمەندێكی سەقیل، ئازایەتی و فیداكاری شەهیدەكانمان وەك كوپەڵەیەكی پڕ لە زێڕ بە بێ دەست لێدان و زایە بوون هەڵگرتووه هەڵدەدەینەوە و یادی شاسواری گۆڕەپانی خەبات و تێكۆشان و هەڵۆیەك لە هەڵۆ بەرزەفڕەكانی چیا حەستەمەكانی كوردستان دەكەین كە چۆن لە مەیدانی ئازایەتیدا ئەسپی شەڕٍەفی لینگداو چۆن كەمەندی مەرگی بۆ دوژمن دەهاویشت، ئەویش شەهید محەممەد ئەمین غەزاڵی یە. ئەم شەهیدە سەربەرزەمان لە بنەماڵەیەكی هەژاری كوردەواری لە گەندی ساوانی ناوچەی بانە، هاواری منداڵێكی ساوا، بێ دەنگی شەوەزەنگی ئەم كوردستانە خوێناویەی شكاندوو چاوی بە دنیای پڕ لە كەسەری كوردستان هەڵێنا و دایك و باوكی بە هەزاران هیوا و هومێد ناوی محەممەد ئەمین یان بە گوێ دادا. شەهید محەممەدئەمین لە ناو باوەشی دایكی و بێشكە دارینەكەی كوردەواریدا گەورە بوو وە پێی نایە ناو پلەكانی ژیانەوە. ژیانی نەداری و بێ بەشی ماوەی پێنەدا بەرەو قوتابخانە بچێت و بۆ بەڕێوەبردنی ژیانی لە كار و فەلاحەتدا یارمەتی باوكیدەدا. پلەپلە گەورە بوو تا پێی نایە تەمەنی 15 ساڵییەوە، لە بەر ئەوەی كە بنەماڵەكەی بنەماڵەیەكی هەژار بوو وە لە كوردستان شوێنی كار كەم بوو، بەرەو زۆربەی شارە فارسەكانی ئێران وەكو قۆم و تاران و مەشهەد دەچوو. شەهید محەممەد ئەمین لەگەڵ ئەوەدا كە خوێندەواری نەبوو، بە رەگ و پێست هەستی بە نەداری و بەشخوراوی گەلەكەی كردبوو وە لە شۆڕشی گەلانی ئێران دژی رژێمی پاشایەتی وەك رۆڵەیەیكی ئازا و تێگەیشتو خەباتی كرد و لە هەموو خۆپێشاندانەكاندا بەشداری هەبوو، لە دوای سەركەوتنی شۆڕشی گەلانی ئێران كە دەستكەوتنەكانی ئەو شۆڕشە خوێناوییە بوو بە نەغدینەی ناو چنگی خومەینی و دار و دەستە نەزانەكانی كە وەكو هەموو خوێنمژە مێژووییەكانی كوردكوژان دیسان دەمیان نایە ناو جەرگی كوردەوە و خوێنی جگەر گۆشەكانی گەلی كوردیان مژی و هێرش كرایە سەر كوردستان.\nشەهید محەممەد ئەمین وەك رۆڵەیەكی بە شەرەفی گەلەكەی چەكی دیفاعی لە شان كرد و لە بەرانبەر هێرشی نارەوای دوژمندا وەك قەڵایەكی لە رووخان نەهاتوو راوەستا و لە كاتێكدا كە دەشتە رەنگاوڕەنگەكەی شاری سەقزی خوێناوی لە خوێنی پاسدارە بە كرێگیراوەكان شەپۆڵی دەدا، لە ناو سەنگەری پیاوەتیدا لە رۆژی 6/خەرمانانی /1358 دا بە گوللەی خوێنمژانی مێژوو گیانی پیرۆزی فیدا گەل و نیشتمان كرد.\n(( هەزاران سڵاو لە خوێنی پاكی شەهیدان ))\nڕێکه‌وت: 2016-09-03 12:43:11


لە كوردستان جەژنی سەری ساڵ نزیك دەبێتەوە و خەڵك بە پەرۆشەوە چاوەرێی ئەو هەستی خۆشی و دڵشادی دەكەن كە دەبینرێتەوە لەلایەن كەسوكارو هاورێكانیان. بەڵام ئایا هەرگیز بیری بنجەكانی نەریتە سەریساڵەكانمان نەكردۆتەوە ئەوەی جێبەجێیان دەكەین لە كاتی سەریساڵ؟ ئایا چی دەدۆزینەوە پشتی نەریتە تازەو كۆنەكانی سەری ساڵ ئەوانەی لەسەر جادەكانمان و لەناو ماڵەكانمان دیارن؟ بۆ نموونە، لەنێوان مەسیحیە یەكانی عێراقدا نەریتەكەیان بەم شێوەیە دێت كە بە ماڵ ماڵ كۆدەبنەوە لە ئێوارەی )25(ی مانگی دووانزە. لەو كاتە، یەكێك لە منداڵەكان چیرۆكی لەدایكبوونی عیسای مەسیح دەخوێنێتەوە و هەموو ئەندامێكی تر گوێ دەگرن بە مۆمێكی داگیرساو لە دەستیان. دوای ئەمەش، ئاگری لەمۆمێکدا دادەگیرسێنن و هەموو كەسێك گۆرانی دەڵێنەوە.\nچەند جیاوازییەك لەگەڵ نەتەوە رۆژئاواكان:\nداب و نەریتی سەریساڵ و كریسمس زۆر هەن كە لەلایەن ژمارەی وڵاتەكانی جیهانەوە پیادە بكرێن. لەوانەیە سەرچاوەی سەرسامی بۆ ئێمەی كورد لەوەدا بێت كە زۆربەی جار نەریتی سەریساڵ پێشووتر روو دەدەن لە وڵاتەكانی ئەوروپادا. بۆ نموونە، بابانوئێل لە پێنجی یان شەشی مانگی دووانزە دێتە لای منداڵانی ئەمریکاوە هەروەها سەرنج و سەرسامی لەوەدا دەدۆزینەوە كە زۆربەی داب و نەریتی سەریساڵ پەیوەندیی راستەوخۆیان ھەیە بە جەژنی )لەدایكبوونی عیسای مەسیح کە چەند\nسەدەیەك لەمەوپێش هاتنە ئاراوە.\nسنەوبەرە ڕازاوەكە بەشێكی گرنگی ڕازانەوەی جەژنی كریسمسە لە زۆربەی ماڵەكانی ئەمریكا و ئەوروپادا.\nهەرچەندە نەریتی دێرین بوو لقەكانی سەوز دەهێنن\nناو ماڵیان، سنەوبەرە ڕازاوەكە یەكەمجار بوو بە نەریت لە سەدەی شانزەهەم لە وڵاتی ئەلمانیەدا لەلایەن )مارتن لوسەر(ەوە )بنیادنەری بزووتنەوەی چاكسازی لە كڵێسەكانی رۆژئاوا(. ئەو یەكەم كەس بوو سنەوبەرێك بە مۆم ڕازاندووەو هێنای بۆناو ماڵەكەی بۆ ئەوەی پیشانی بە منداڵەكانی بدات. ئێستا سنەوبەرەكان زۆرجار بە گلۆپی بچووك و پەتی رانگاورانگ و تۆپی شووشەی بچووك و نەستلە دەڕازێنرێنەوە.\nیەكەمجار لە سەدەی نۆزدەهەمدا، بیرۆكەی بابانوئێل بڵاو بووەوە لە وڵاتی ئەمریكا. ناوەكەی لە ئاوەدانكەرەوە هۆلاندیەكانەوە هاتووە ئەوەی نەریتی )سنتەكلاس(یان هەبوو. سنتەكلاس خۆی لە نەریتی كۆنی قەشەیەكی توركیاوە وەر گرتووە، ئەو قەشەیەش بەناوی )نیكۆلاوسی\nپیرۆز( بوو و لەسەدەی چوارهەمی زاینی ژیابوو.\nلە سەردەمی مۆدێرن ناوەكەی لە پەرتووكێكی رۆمان هاتووە لە ساڵی )1809(دا – نووسەرەكەش واشنگتۆن ئێرڤین بوو. لە ساڵی )1863(دا، )سانتا كلۆس( بەناوبانگتر بوو بەهۆی شیعرێكەوە. لەم شیعرەدا بابانوئێل جلی سوور لەبەر دەكات، سەبیلێك دەكێشێت و گالیسكە بەفربنە لێ\nدەخۆرێت ئەوەی بە ئەسكی كێوی رادەكێشرێت.\nكارتی سەری ساڵ:\nكارتی سەریساڵی دەستكرد لە ئینگلتەرەی ڤیكتۆریایی بڵاو بووەو زۆرجار دراون بە كەسوكاری خۆشەویست. یەكەمین كارتە سەریساڵ لەلایەن )بەرێز هەنری كۆل( ەوە دروستكراوە لە ساڵی )1840(دا، ئەویش یەكەمین پوولی بەریدی خستەڕوو. بەڵام پیاوێكی ئەمریكی )لویس پرانگ( داهێنەری كارتی سەریساڵی چاپكراو بوو. دوكانێكی چاپكردنی سەركەوتووی هەبوو و زنجیرەیەكی كارتی سەریساڵی بەناوبانگی بەرهەم هێنا. بە هەشتاكانی سەدەی نۆزدەهەم، ساڵانە زیاتر لە پێنج ملیۆن كارتی چاپ دەكرد.\nدەربارەی چی ئاهەنگ دەگێرین؟\nجەژنی باوەڕی )لەدایكبوونی عیسای مەسیح( پێویستە بە جیا سەیر بكرێت لەو داب و نەریتە فۆلكلۆریەكان ئەوانەی لەم سێ چوار سەدەی رابڕدوو سەرهەڵداون. جەژنی كریسمس بەستراوە بە لەدایكبوونییەكی بەرجەستەو منداڵێكی ڕاستەقینە ئەوەی بانگكراوە ببێت بە هەرە پیرۆزترین و بەهێزترینرزگارکەری جیھان. لەدایكبوونی ئەم منداڵە لەگەڵ راگەیاندنی فریشتەیەک بۆ مرۆڤدا بوو كە رزگاركاری جیهان لەدایك بوو، ئەویش لەدایك بوو بۆ رزگاركردنی مرۆڤایەتی لە گوناهەكانیان لەبەردەم خودای گەورەدا! هەروەها هاتنی عیسای مەسیح لەگەڵ ئەوەشدا بوو كە كۆمەڵێ هێزی ئاسمان دەركەوتن و گۆرانییان دەووت شکۆمەندی بۆ خودا لە برزایی بۆ سەرزەویش ئاشتی بۆ ئەوانەی جێ رەزامەنی ئەون، دەربارەی ئاشتیی خودا و بەرەكەتییەكەی لەسەر ئەوانەی قبووڵی عیسای مەسیح دەكەن وەك رزگاركار وسەرگەورەی خۆیان.


گۆڕان وریا به ده‌ستت نه‌بڕن…ده‌ستی ده‌ستیت پێ نه‌كه‌ن..شەماڵ عبدولوەفا : چاوی گەل\nگۆڕان وریا به ده‌ستت نه‌بڕن…ده‌ستی ده‌ستیت پێ نه‌كه‌ن..شەماڵ عبدولوەفا\nخولی تازه‌ی دان و سانه‌كان ده‌ستی پێ كردووه ، ئه‌مجاره له جاره‌كانی تر ناچێت ، نوێنه‌ری دوو هێزی شكاو و شكست خواردوو له حكومه‌ته ناشرینه‌كه‌یان دا دێنه لاتان به شێوه‌یه‌كی تازه ، ئه‌مجاره نه له‌به‌ر خاتری گۆڕانه نه له‌به‌ر خاتری خه‌ڵك ، له‌به‌ر خاتری خۆیانه و هه‌ستانه‌وه‌یان ، له‌وانه‌یه وه‌عدی هه‌ندێ شت بده‌ن ، به‌ڵام پێیان ده‌كرێت یا نا ئه‌وه بابه‌تێكی تره ، ئه‌گه‌ری زۆریشه وه‌كو جاران ده‌ستی ده‌ستیتان پێ بكه‌ن تا ده‌تان به‌نه به‌رده‌م هه‌ڵبژاردن ،گۆڕان كاتی ئه‌وه نه‌ماوه كاتت پێ بكوژن تا بتكوژن !!\nگۆڕان به ڕونی پرۆژه‌یه‌كیان داونه‌تێ كه له دوو قۆناغ پێكهاتووه و به چه‌ند خاڵێك داڕێژراوه ، سه‌قفێكی زه‌مه‌نیش تیادا دیاری كراوه تا هه‌ڵبژاردن ، گه‌ر نیه‌تی پاكیان هه‌بێت ته‌نها له‌به‌ر خه‌ڵك ئه‌وا پرۆژه‌كه ده‌خه‌نه سه‌ر ئه‌رزی واقیع ، ئه‌گه‌ر نا ئه‌م حكومه‌ته و حیزبه‌كانیشیان به شێوه‌یه‌كی له ئێستا ناشرینتر ده‌چنه مێژووه‌وه.\nگۆڕان نابێت شه‌ریكه به‌شی هه‌ستانه‌وه‌یان بێت بۆ مه‌ینه‌تی و كاره‌ساتی خراپتر له ئێستادا ،ده‌بێت له دان و سانه‌كان دا به رونی و راشكاوی و بێ په‌رده ، بڵێت ئێوه له‌م پرۆژه‌یه‌ی ئێمه به وردی چیتان پێ ده‌كرێت و چی ده‌كه‌ن ؟!\nگۆڕان ده‌بێت شل و مل و شه‌رمن و ته‌قلیدی نه‌چێته ئه‌م پرۆسه‌یه‌وه ، كۆبونه‌وه بۆ كۆبونه‌وه ماوه كوشتن و ده‌ستی ده‌ستی كردن نه‌بێت ، سه‌رده‌می دان و سانی كلاسیكی و ته‌قلیدی به‌سه‌ر چووه!\nگۆڕان ده‌بێت پێیان بڵێت ئێوه به راستتانه!؟ یان به مه‌دح و سه‌نامان ده‌ستمان ده‌بڕن!؟ گه‌ر یه‌كه‌میانه فه‌رموون ئه‌وانه‌ی پێتان ده‌ڵێین جێ به جێی بكه‌ن !گه‌ر دووه‌میشیانه ئه‌وا ئێمه تێیدا نین و به دڵی خۆتان بچن چۆن وێرانتان كرد چاكی بكه‌نه‌وه ، چۆن قه‌زییه و ولات و خاكتان فرۆشت بیكڕنه‌وه ، سه‌رێكی دۆسته دێرینه‌كانتان بده‌ن له ئێران و توركیا ، چۆن ده‌ستیان بڕین ئاواش ببنه فریاد ره‌ستان ! ئێوه ئاماده‌ن ته‌نازول بۆ شه‌یتانیش بكه‌ن نه‌ك بۆ به‌رژه‌وه‌ندی میلله‌ته‌كه‌تان ، به‌رژه‌وه‌ندی گیرفانتان لای توركیا و ئێرانه به‌رژه‌وه‌ندی خه‌ڵكیش بۆ گیرفانی خه‌ڵكه! ئێوه گیرفانی خه‌ڵكتان ناوێت .\nگۆڕان ده‌بێت به قسه بریق و باقه‌كانی ئێستا و له‌وه‌و پێشی چه‌ند كاراكته‌ری حكومه‌ت هه‌ڵنه‌خه‌ڵه‌تێ ، به قسه‌ی ئه‌وان گۆڕان وه‌كو له كۆبوونه‌وه‌كاندا جێگای تقدیر و سوپاسه له زۆر ویستگه‌دا ، به‌ڵام دواتر هه‌ردووكتان هه‌ردوو حیزبه‌كه‌تان له ده‌ستی ده‌ستی پێكردن له ڕێكه‌وتنه‌كان ، جێ به جێ كردنی ئه‌و خاڵانه‌ی رێكه‌وتنه‌كان كه له به‌رژه‌وه‌ندی خۆتاندایه بیكه‌ن ، ئێوه له‌م سیاسسه‌ته قێزه‌ونه‌دا پێشی پێشه‌وه‌ن و یه‌كه‌من ، به‌ڵام به‌رامبه‌ر به نه‌یاره‌كانمان له دوای دواوه‌ن و پچوك و زه‌لیل و ملكه‌چن .\nئێمه به لامانه‌وه زۆر سروشتییه ئه‌م هه‌ڵوێست و ماهیه‌ته‌تان! چونكه نه‌ك ده‌ستی حیزبه‌كان به‌ڵكو ده‌ستی خه‌ڵكیش ده‌بڕن ، له ناو خۆتان دا و له حیزبه‌كانیشتاندا نه‌ك یه‌كترتان خۆش ناوێت به‌ڵكو موامره له یه‌كتریش ده‌كه‌ن.\nله نێوان هه‌ردووكتان دا ئێستا په‌یوه‌ندییه‌كان شتێك رێكی خستووه كه پێی ده‌ڵێن رق و قینه و تۆڵه سه‌ندنه‌وه نه‌ك قه‌زییه و نه‌ته‌وه و نیشتیمان .\nهه‌قیش وایه گۆڕان پرۆژه‌كه‌ی بخاته به‌رده‌م خه‌ڵك نه‌ك بیشارێته‌وه به بیانوی جۆراوجۆری بێ مه‌نتق .


دابه‌شكردنی موچه پێشده‌خرێت...پاره‌كه‌ی به‌غدا ده‌گاته هه‌رێم\nنەتەوە | 11:54:51 2018-08-09 | (3,974) جار خوێندراوەتەوە\nبریكاری "پێشووی" وه‌زاره‌تی دارایی عێراق ڕایده‌گه‌یه‌نێت، به‌غدا ناردنی 317 ملیار دیناره‌كه به‌ر له جه‌ژن بۆ دابه‌شكردنی ته‌واوی موچه‌ی فه‌رمانبه‌ران ڕه‌وانه‌ی هه‌رێمی كوردستان ده‌كات، هاوكات زانیاری زیاتر له‌وباره‌یه‌وه ده‌خاته‌ڕوو.\nفازڵ نه‌بی، بریكاری پێشووی وه‌زاره‌تی دارایی عێراق ڕایگه‌یاند، له‌گه‌ڵ وه‌زاره‌تی دارایی عێراق په‌یوه‌ندییم كردووه له‌باره‌ی ناردنی 317 ملیار دیناره‌كه‌ی به‌غدا بۆ موچه‌ی فه‌رمانبه‌ران چاوه‌روان ده‌كرێت به‌ر له جه‌ژنی قوربان ئه‌و بڕه پاره‌یه بۆ موچه‌ی فه‌رمانبه‌ران بگاته هه‌رێم و ته‌واوی فه‌رمانبه‌رانیش به‌ر له جه‌ژن موچه‌ی مانگی ئایار وه‌ربگرن.\nناوبراو له درێژه‌ی لێدوانه‌كه‌ی بۆ سایتی تۆڕی هه‌واڵی سلێمانی ئاشكرای كرد، حكومه‌تی عێراق هاوشێوه‌ی جه‌ژنی ڕه‌مه‌زان دابه‌شكردنی موچه‌ی ته‌واوی فه‌رمانبه‌رانی خۆی پێشخستووه بۆیه له‌گه‌ڵ پێشخستنی موچه‌ی ته‌واوی فه‌رمانبه‌رانی عێراقدا 317 ملیار دیناره‌كه هاوشێوه‌ی جه‌ژنی رابردوو ڕه‌وانه‌ی هه‌رێمی كوردستان ده‌كات.\nئه‌وه‌شی خسته‌ڕوو، له‌دوایین لێدوانی نێچیرڤان بارزانی سه‌رۆكی حكومه‌تی هه‌رێم ڕایگه‌یاندوه بۆ له‌مه‌ودوا خشته‌ی موچه ڕاناگه‌یه‌نرێت و هه‌ر وه‌زاره‌ته و ڕۆژێكی بۆ دیاری كراوه، كه موچه‌ی پێده‌درێت.\nجه‌ختیشكرده‌وه، به‌غدا هیچ گرفتی له‌ناردنی پاره‌كه‌ی هه‌رێم نییه و له‌گه‌ڵ دابه‌شكردنی موچه‌ی وه‌زاره‌ته‌كانی كابینه‌ی حكومه‌تی عێراقدا 317 ملیار دیناره‌كه بۆ دابه‌شكردنی موچه‌ی فه‌رمانبه‌رانی هه‌رێم ره‌وانه ده‌كات.


مەترسییەک ئاشکرا دەکرێت .. (60) ملیۆن دۆلارى نەوتى کەرکوک نادیارە\nعەلى حەمە ساڵح مەترسی ئەوە ئاشکرا دەکات کە لەپێناو بەگەڕخستنەوەى کێڵگە نەوتیەکانى کەرکوک لەلایەن کۆمپانیاى کارەوە حکومەتى هەرێم بە پلانێکى ناوەند قایل ببێت لەبارەى نەوتى کەرکوکەوە و ئەوەش ئاشکرا دەکات کە (60) ملیۆن دۆلار لە پارەى پترۆ دۆلارى کەرکوک خراوەتە سەر حسابى نەجمەدین کەریم و نادیارە.\nئەمڕۆ چوارشەممە، عەلى حەمە ساڵح، پەرلەمانتارى فراکسیۆنى گۆڕان لە کۆنگرەیەکى رۆژنامەوانیدا رایگەیاند؛ لە چەند رۆژى رابردودا بەدواداچونێکى وردمان کرد لەسەر ئایندەى نەوتى کەرکوک و کێڵگە نەوتییەکانى و داهاتەکەى و کۆمەڵێک بابەتى ترسناک لەئارادایە کە پەیوەست دەبێت بە ئایندەى ئەو ناوچە کوردستانییانەى دەرەوەى ئیدارەى هەرێمەوە.\nوەک عەلى حەمە ساڵح باسى کرد؛ ئێستا نەوتى کەرکوک بەم شێوەیە دابەش دەکرێت؛ (50) هەزار بەرمیل دەدرێتە پاڵاوگەى کەڵەک، (20) هەزار بەرمیل دەدرێتە پاڵاوگەى کار (56) هەزار بەرمیل بۆ پاڵاوگەى کەرکوک و (12) هەزار بەرمیل بۆ بەغدا و (دو) هەزار بۆ پاڵاوگەى گەیارە دەڕوات.\nوتیشى: “پلانى حکومەتى عێراق ئەوەیە کێڵگەکانى کەرکوک بکرێتە یەک کێڵگەى گەورە و ئاستى بەرهەمهێنانى بگەییەننە ملیۆنێک دواتر ملیۆنێک و (500) هەزار بەرمیل، بەوەش ئەو ناوچانە لەروى ئابوریەوە بەتەواوەتى ناوچە کوردستانییەکانى دەرەوەى هەرێم دەکەونەوە دەست حکومەتى ناوەندى”.\nهەروەک وتى؛ ئەوەى ئێمە درکمان پێکردوە تەنها بۆئەوەى بەگەڕخستنەوەى کێڵگەکانى هاڤانا و باى حەسەن لەلایەن حکومەتى ناوەندەوە بدرێتەوە کۆمپانیاى (کە ئێستا کارکردن تێیاندا راگیراوە)، حکومەتى هەرێم بەم دۆخە رازییە، “ئەوەش زۆر مەترسیدارە”.\nهەروەک ئاشکراى کرد؛ لەماوەى (12)مانگى ساڵى (2016) و شەش مانگى یەکەمى (2017) لەسەر پارەى پترۆ دۆلار بڕى (182) ملیۆن دۆلار دراوەتە کەرکوک، بەڵام بڕى (60) ملیۆن دۆلارى ئەو پارەیە دیار نییە کە چى لێهاتوە، چونکە چوەتە سەر حسابى نەجمەدین کەریم پارێزگارى ئەوکاتى کەرکوک لە بانکى کوردستان.


سەدر لە بارەی حزبی بەعسەوە داوایەك لە حكومەت و پەرلەمان دەكات - تۆڕی میدیایی خەڵک\nخەڵك ساڵانە لەگەڵ هاتنی وەرزی گەرمادا بە سەدان دۆنم پووش و پاوان و رەز و باخ دەسوتێن سەرباری ئەوەی بەشێك لە گۆڕەپانەكانی نێو گەڕەك و شارەكان لەلایەن هاووڵاتیانەوە دەسووتێنرێن بۆ خۆلادان لە مار و مێروو و زیندەوەری زیان بەخش، وتەبێژی بەرگری شارستانی هەولێریش داوا لە هاووڵاتیان دەكات دوور بكەونەوە لە سوتاندنی پووش و پەڵاش. سەركەوت كاڕەش، وتەبێژی بەرگری شارستانی هەولێر بە (خەڵك)ی ڕاگەیاند، لە وەرزی هاوین پوش و پەڵاش لەگەڕەك و ناوچەكاندا هەیە بە تایبەت ئەو گەڕەكانەی گۆڕەپانی لێیە، بەهۆی هەبوونی زیندەوەری زیان بەخش لە لایەن هاووڵاتیانەوە پووش و پەڵاشەكە دەسوتێنرێت و بەو هۆیەوە ساڵانە زیانێكی زۆر بەر هاووڵاتیان و ژینگە دەكەوێت. ئاماژەی بەوەشكرد، ساڵانی ڕابردوو لەكاتی سوتاندنی پووش و پەڵاشەكاندا زیانی زۆر بە هاووڵاتیان دەگەیشت، ساڵی پار ئۆتۆمبێلێك سووتا لە گۆڕەپانەكاندا، بەڵام ئەمساڵ هیچ زیانێك نەبووە. "هاووڵاتیان دوور بكەونەوە لەسوتاندنی پووش و پەڵاش" وتیشی، وەك بەرگری شارستانی داوا لە هاووڵاتیان دەكەین لە سوتاندنی پووش و پەڵاش دوور بكەونەوە بەتایبەت لە نێو گەڕەك و فەرمانگە حكومییەكان. باسی لەوەشكرد، ئێستا بەهۆی ڤایرۆسی كۆرۆناوە خەڵكێكی زۆر نەخۆشن و لە ماڵەوەن بەتایبەت كەسە بەتەمەنەكان كە ئەو كرداری سوتانە زیانی زۆری بۆ ئەوان هەیە بەتایبەت كاتێك كە ئاگرەكە تەشەنە دەسەنێت و ئەوانیش توانای جوڵەیان نییە ، ئەو دوكەڵە زیانیش بە ژینگە دەگەیەنێت. "شارەوانی پاكیدەكاتەوە" ئاماژەی بەوەشكرد، پێویست ناكات هاووڵاتیان ئەو پووش و پەڵاشە بسوتێنن، بەڵكو پێویستە تیمەكانی شارەوانی ئاگادار بكەنەوە و ئەگەر شوێنێك پووش و پەڵاشی زۆر بێت شارەوانی بەو ئامێرانەی هەیانە شوێنەكان پاك دەكەنەوە.\nخەڵك- ئاژانسی هەواڵگری سەر بە وەزارەتی ناوخۆ، دەستگیركردنی تۆمەتبارێك ڕادەگەیەنێت كە بازرگانی بە پارەی ساختەوە كردووە لە پارێزگای كەركوك. بەپێی بەیاننامەیەك كە لەلایەن ئاژانسەكەوە بڵاوكرایەوە"لەڕێی بەدواداچوونی بەردەوام بۆ سنوری بەرپرسیارێتی خۆیان، مەفرەزەكانی ئاژانسی هەواڵگری فیدراڵی لە وەزارەتی ناوخۆ، توانییان تۆمەتبارێك دەستگیربكەن لە پارێزگای كەركوك كە بازرگانی بە پارەی بیانی ساختەوە كردووە". هەر لە بەیاننامەكەدا هاتووە"لەڕێی بۆسەیەكی تۆكمەوە توانرا ئەو كەسە دەستگیربكرێت كە (161000000) دۆلاری ئەمریكایی لە جۆری (100) دۆلاری پێبووە، لە كاتی لێكۆڵینەوەكانیشدا دانی بەوەدا ناوە كە لەڕێی چاپكردنی پارەكە لە ماڵەكەی حۆیدا ئەو كارەی كردووە، دواتر ئامێری چاپكردنەكە و ماددەكانی تر بۆ ساختەكردنی دراوەكان دەستیان بەسەرداگیرا". ئاژانسی هەواڵگری سەر بە وەزارەتی ناوخۆ دەڵێت"وتەی سەرەتایی لە تۆمەتبارەكە وەرگیرا و ڕێكاریی یاسایی بەرانبەر گیرایەبەر".\nخەڵک پاركی هەولێر یاخود پاركی سامی عەبدولڕەحمان لەهەولێر، یەكێكە لە گەورەترین و جوانترین باخچەكانی عیراق، لە 14 ئازاری 2000، دەستکرا بەکارکردن تێیدا و لەكۆتایی ساڵی 2003 دا بەڕووی سەردانیکارانیدا کرایەوە. پارك تا ساڵی 1991سەربازگەیەكی هێزەكانی رژێمی پێشووی عیراق بوو، شوێنەكە بنكەی فەیلەقی پێنجەمی ئەو هێزانە بوو، خەڵكی هەولێر زۆر بەئاستەنگ دەیانتوانی بە بەردەمیدا تێپەڕن. لەدوای راپەڕینی 1991 سەربازگەكە لەلایەن خەڵكی شارەكەوە تێكدرا سەرەتا پاركەكە ناوی پاركی هەولێر بوو، لە دواییدا ناوەكەی گۆڕدرا بۆ پاركی(سامی عەبدولڕەحمان) پاش ئەو هێرشە خۆكوژییەی (ئەنسارولئیسلام) لە ساڵی 2004دا ئەنجامیان دا كە بووبە هۆی شەهیدبوونی چەندین كادری هەردوو حزبە سەرەكیەكەی هەرێمی كوردستان، یەكێك لە شەهیدەكانیش سامی عەبدولڕەحمانی جێگری سەرۆك وەزیرانی ئەوكات بوو. بیرۆكەی دروستكردنی پاركەكەو دەست بەدروستكردنی لە 2000 لە لایەن سامی عەبدولڕەحمان هەنگاوی بۆ نرا، گرنگییەكی زۆری بە پاركەكەدا، هەربۆیە بەناوی ئەوەوە ناونرا. 100هەزار دار ژمارەی ئەو دارانەی لەپاركەكەدا هەیە بە 100هەزار دار دەخەمڵێنرێت، سەوزایی بەتەواوەتی پاركەكەی داپۆشیوە، ئەمە جگە لەوەی چەندین ناوچەی دیكەش هەیە بۆ یاریكردنی منداڵان و شوێنی تایبەتیش بۆ پەیكەری كەسایەتیە ئەدەبی و مێژووییە عیراقی و كوردییەكان". پاركەكە لەرووی رووبەرەوە گەورەترین پاركە لە عیراقدا، چونكە رووبەرەكەی 800 دۆنمە بەواتای یەك ملیۆن مەتر چوارگۆشە. ژمارەی ئەو كەسانەی لە رۆژێكدا سەردانی پاركەكە دەكەن بە هەزاران كەس هەژمار دەكرێت، ئەم ژمارەیەش لە رۆژە پشوەكاندا زیاتر دەبێت بەتایبەتی هەینی و شەممە كە پشوی فەرمییە لە هەرێمی كوردستان، بەبەردەوامیش لەكاتژمێر هەشتی بەیانیەوە تا دوانزەی شەو پاركەكە بەرووی میوانەكاندا كراوەیە. مەستورە و جەواهیری كارێكی ئاسان نییە بۆ ئەو كەسەی كە یەكەمین جاری بێت سەردانی پاركی سامی عەبدولڕەحمان بكات شارەزای ئەو بەشانە ببێت كە پاركەكەیان پێكهێناوە، چونكە چەندین باخچە و شوێنی پشوودان و چەندین بەرێوبەرایەتیشی تێدایە، هەر بەشێكی پاركەكەش كارمەندی تایبەت بەخۆی هەیە، كە بەرپرسن لەپاراستنی ئاسایش و ئارامی و پاكووخاوێنی باخچەكە، تا زۆرترین میوان لەخۆ بگرێت. ئەو بەڕێوبەرایەتیانەی لەناو پاركەكەدا هەن بریتین لە بەرێوبەرایەتی باخچەكان و ئەندازیاری و بنكەی پۆلیس و كارگێری و خزمەتگوزاری و دارستانەكان، هەر بەڕێوبەرایەتییەكیش بەرپرسیاریەتی تایبەت بەخۆی هەیە، بەڕێوبەرایەتی بنكەی پۆلیسیش بەرپرسە لەپاراستنی ئاسایشی میوانەكانی پاركەكە، كە ئەمەش بەشێكی زۆر گرنگە لەئێستای عیراقدا. لە یەكێك لە بەشەكانی پاركەكە پەیكەرێكی شاعیری بەناوبانگی عیراقی (محەمەد مەهدی جەواهیری) لەخۆ دەگرێت، بەردەوام خێزانە كوردوو عەرەبەكان سەردانی دەكەن. هەر لە پاركەكەدا پەیكەرێكی مەستورە خانی تێدایە، كە یەكێك بووە لە خانمە بەناوبانگەكانی كورد، مەستورە شاعیر و مێژوونوس بووەو لەسەردەمی میرنشینی ئەردەڵانیەكاندا ژیاوەو خاوەنی كتێبێكە دەربارەی ئەو ئەمارەتە كوردییە. هەر لە پاركی سامی عەبدولڕەحماندا چەندین باخچەی تایبەت هەیە كە بەگوڵ و گوڵزاری رەنگاو رەنگ رازێنراوەتەوە، بەردەوامیش گرنگی بە پاكووخاوێنی ئەو باخچانە دەدرێت، هەرچەندە كەسانێكی زۆر سەردانی پاركەكە دەكەن، بەڵام بەردەم پاركەكە بە پاك و خاوێنی ماوەتەوە. هەر لەناو ئەم بەشەی پاركەكەدا هێمایەكی تایبەت بەقوربانیانی تەقینەوەكەی سەرەتای شوباتی 2004هەیە كەناوی سەرجەمیانی لەسەر نوسراوە، بەشێكی دیكەی پاركەكە تایبەتە بە هۆڵێكی گەورە بۆ پێشانگای نێودەوڵەتی و ڤیستڤاڵ و پێشبركێ وەرزشیەكان. كۆریەكانیش كتێبخانەیەكی گەورەیان لە پاركەكە دروست كردووە بەناوی كتێبخانەی زەیتوون و كتێبخانەی گشتی هەولێری بۆ گواسترایەوە، كە كتێبخانەكە لەسەر تایبەتمەندی كتێبخانە نێودەوڵەتیەكان دروست كراوە.\nسەدر لە بارەی حزبی بەعسەوە داوایەك لە حكومەت و پەرلەمان دەكات\nڕابەری ڕەوتی سەدر، داوا لە حكومەت و پەرلەمان دەكات، ڕۆڵی “دەستەی ڕیشەكێشكردنی بەعس” كارابكەنەوە.\nبەپێی توێتێك كە ئەمڕۆ هەینی لەلایەن موقتەدا سەدر ڕابەری ڕەوتی سەدر\nلەسەر تۆڕی كۆمەڵایەتی (تویتەر) بڵاوكرایەوە”كاتێك تەماشای هەواڵ یان تۆڕە كۆمەڵایەتییەكان دەكەم، دەبینم دەنگی بەعسی سەدامی بەرزدەبێتەوە، بۆیە هەست بە توڕەیی و لە هەمان كاتدا هەست بە خەمباری دەكەم بەرانبەر بەوەی بەسەر وڵاتەكەماندا هاتووە”.\nسەدر لە تویتەكەیدا، داوای لە پەرلەمان و حكومەت كرد”ڕۆڵی دەستەی ریشەكێشكردنی بەعسی تیرۆریستی قەدەغەكراو كارا بكرێتەوە، نەك دەستەی لێرپسینەوە و دادپەروەریی”.\nخەڵك- بۆمبێكی چێنراو لە ناوچەی سەقلاویەی باشووری عیراق، بە كاروانێكی بارهەڵگرانی هاوپەیمانی نێودەوڵەتیدا تەقییەوە و بەو هۆیەوە شەش كەس برینداربوون.…\nئه‌رشیفه‌کان مانگێک دیاری بکه ئایار 2021 (850) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (907) كانونی یه‌كه‌م 2020 (62)\n28 نیسان 2021 4.35 pm\nخەڵك- هەردوو لیژنەی پەروەردە و تەندروستی لە پەرلەمانی عیراق، داوای ڕاگرتنی دەوامی خوێندنگەكان و گەڕانەوە بۆ خوێندنی…\n18 کانونی دووهەم 2021 7.00 pm\nخەڵك- بەشی هەواڵ هاوپەیمانی فەتح كە لەلایەن هادی عامرییەوە سەرۆكایەتی دەكرێت، نیگەرانی خۆی بەرانبەر بە دواخستنی…


فالڤۆڵ ، سەرۆکی فیلەکان . - بابەت فالڤۆڵ ، سەرۆکی فیلەکان . بابەت فالڤۆڵ ، سەرۆکی فیلەکان .\nماڵ ⁄ چیرۆک ⁄ چیرۆكی جیهانی ⁄ فالڤۆڵ ، سەرۆکی فیلەکان .\nسەرکردەی فیل ەکان حەزی دەکرد بەسەرهاتەکەی بۆ منداڵە گەنجەکانی باس بکات ، بۆیە بچوکەکان لەدەوری کۆدەبوونەوەو هەموویان لەتەمەندا بوون بەبیستنی چیرۆکەکانی باوکیان کە بەتەمەنبوو ، بۆیە چاوی لێیان ونبوو و لەچاوی دا سەیری تەماشاکردنی بێتاوانی ی بە زەردەخەنەیەکی پڕ لە شوبەقیەوە زەردەخەنەیەکی پڕ لە بەخەندەوە لێیان پێدەکەنم و دواتر دەستی کرد بە گێڕانەوە بەسەرهاتەکەی: منداڵەکانم، لە ڕابردوودا فیلێکی بچووک بووم، باوکم سەرکردەی فیلەکان و فیلای گەورە و دایکم، خانمەکەم، دایکە خۆشەویستەکەم، و من کۆنترین و نزیکترین برام بووم، چونکە بە قسەی ئەوم دەکرد، بەڵام لە یەک شتدا بە قسەی ئەوم نەکرد و وامدەزانی ئەوە هیچ نییە لە مندا پەیوەندیم لەگەڵ دایکمدا، بەڵام دواتر زانیم کە ئەو مەترسیەکی گەورەیە بۆ من\nیەکێک لە فیلە گەنجەکان دەپرسێت: ئەی باوک: باوکەکە وەڵامی دایەوە: زۆرم خۆشویست لە نێو درەختە دارستانە چڕەکان بە تەنها بڕۆم، دایکم ئاگاداری کردبە من بە تەنیا بڕۆم چونکە ئەمە مەترسییە بۆ من چونکە بچووکم سەرم بە گوێڕایەڵ و گوێڕایەڵو گوێڕایەڵی ئەو دا ، بەڵام لە ڕاستیدا من بەقسەی ئەوم نەکرد و درۆم لەگەڵ کرد ، بەڵێنم دا ئەوەی حەزم پێ خۆش بێت بیکەم کاتێک دایکە خۆشەویستەکەم خەوی لێ خەوی یان کەمێک بەسەرم دەڕوانێت ، لێرەوە چیرۆکەکەم دەست پێدەکات ،\nوە لۆڤێڵ دەست دەکات بە گێڕانەوە چیرۆکەکەی: من بە تەنها لە دارستانەکەدا پیاسەم کرد بۆ چێژ وەرگرتن لە سروشتی دڵڕفێن دوور لە قەرەباڵغی و من لێرە و لەوێ لە ئازادی و بەختەوەرییەوە ڕامکرد، تا دەنگێکی سامسام بیست و لەرزم کرد کاتێک شێرێکی گەورەم بینی لە دەموچاوم دەلەرنەو ویستم نێچیرم لەسەر بخۆم و بێگومان لە من خێراتر و بەهێزتر دەبێت و بە ئاسانی بەسەرم زاڵ دەبێت بەتایبەتی کە تەنیا و بچووکم و ڤیلایەکی گەورە لە تەنیشت گۆشتەکەم نادۆزمەوە ، بۆیە لە ترسا بانگی ترسم کرد : دایکم دایکم دایکم ، ئینجا بە دەنگی بەرز ترین دەنگ هاوارم کرد و دواتر بە دەنگی بەرز ترین دەنگ هاوارم کرد و دواتر بە دەنگی بەرز ترین دەنگ هاوارم کرد و بە دەنگی بەرز ترین دەنگ هاوارم کرد و دواتر بە دەنگی بەرز ترین دەنگ هاوارم کرد و بە دەنگی بەرز تر هاوارم کرد و دواتر بە دەنگی بەرز ترین دەنگ هاوارم کرد و بە دەنگی بەرز تر هاوارم کرد و دواتر بە دەنگی بەرز ترین دەنگ هاوارم کرد و بە دەنگی بەرز ترین دەنگ هاوارم کرد و بە دەنگی بەرز تر هاوارم کرد و لە تەنیشت گۆشتەوە بە ترسەوە هاوارم لە لا لەرزین دا و لەرزبووم ەوە کە شێرێکی گەورەم لە دەموچاودا بینییەوە و ویستم نێچیرم لێ بکات و بێگومان لە من خێراتر و بەهێزتر دەبێت و بە ئاسانی زاڵ م بەسەرمندا زاڵ دەبێت بە تایبەتی کە تەنیاو بچووکم و ڤیلایەکی گەورە لە تەنیشت گۆشتەکەم نادۆزمەوە ، بۆیە لە ترسا بانگی ترسم کرد : دایکم دایکم دایکم ، ئینجا بە دەنگی بەرز تر ئەو گوتی ” بەهێمنی نانم نەخواردویت ، نانی بەیانیم نەخواردو ئەوەندە برسیمە ، بانگی دایکم دەکەم هاوار دەکات : ڕزگارم کەدایکە شێر دەیهەوێت نانی بەیانیخۆیم بۆ بکات ” . بە نابەدسەیری ئەسەدم کرد و لێیم پرسی : تۆ کێیت ؟ !\nشێرەکە بۆ ساتەکانی فیلێکی زەبەلاح میتاشی کرد و پێدەچوو بیزانێ : خاتوو فلاڤێلۆ من شێر بووم و بە شێری دارستانبانگیان کردم ، بەڵام ، لەو ساتەوە بوومە پشیلە ، نیاو نیاو ، بای ، ئەویش بە تیژناوی بانگی دەکات : چاوەڕێکە و ئەمە ببە ، . بە خۆشییەوە دەپرسێت: ئایا من پارچەیەک گۆشتم، زۆر سوپاس، بەڕاستی نانی بەیانیم نەخواردوە و زگم لە برسێتی دەدڕاوە، بە قیژەیەکی قینە وەڵامی دەدەمەوە: نەخێر، ئەوە لێدانە لە سەرت، بگرە، دوکەشێرەکە: ئۆە سەرم، زۆر هەست بە گێژی دەکەم، پاشان بەر دارێک دەکەوێت و بەسەردا دەکەوێت\nفالفاڵ بەردەوام دەبێت لە چیرۆکەکەی: دایکم زۆر بۆی باس کردم، بەڵام پێی وتم سزاکەی دواخست تا ئەو کاتەی دڵنیا بوو کە من فەرمانەکانی جێبەجێ دەکەم، بەڵام من بە قسەی ئەو م بە قسەی ئەو نەکرد و بە تەنها گەڕامەوە بۆ دارستان بۆ یاریکردن و یاریکردن و شاردنەوە لە نێو درەختەکان وەک هەمیشە تا دەنگێکی سامسام بیست، پڵپڵێکی گەورەی پلانم بۆ دۆزیەوە، منیش لەلەرزینی پەلەکانم دەلەرزێنم و بە هەموو تواناوە بانگ دەکەم: دایکم سەخۆ و هەرگیز دووبارەی ناکەمەوە،\nپڵنگبەکە شلەقی بە ڕووما دەکات : بێدەنگ بە ، کەمێک دەمت داخە ، تا بتوانم بتانخۆم ، حەز بە بێزارکردن ناکەوم ، ئەوجا زۆر برسیم ، هاوار دەکەم : دایە گیان ، ئەو پڵنگە ڕزگارم بکە دەیهەوێت بمخوات بۆ تێرکردنی برسێتییەکەی ، دایکم خێرا خۆی تەقاندەوە و بە پەشیمانی بۆی دەرکەوتم دەگریام ، دواتر بە ناحەزەوە سەیری پڵنگەکەم کرد و لێم پرسی : تۆ کێیت ترسنۆکی ؟ ! چاوەڕێکە و ئەمە بگرە بە خۆشیەوە دەپرسێت : مەبەستت ژەمە خواردنێکی بەتام بۆ من ، سوپاس بە هەموو دڵەوە ، تۆ یەست فلاڤێلۆ زۆر بەخشندەیە .\nلەو ڕۆژەوە بوومە گوێڕایەڵ و گوێڕایەڵ بۆ دایکم و بەتەنیا لە دارستانپیاسەم نەکرد ، بەڵام لە تەنیشت براکانم و فیلە گەورەکان ەوە پاسەوانیان دەکردین و گلەییم لە قەرەباڵغیی و باوکم بەو گۆڕینە خۆش بوو و دایکم چیتر گلەیی لێ نەدەکرد . دواتر ڕوویدا کە پیاسەکردنمان لە تەنیشت ڕووبارێکی بچووک کە فیلەکان بەدەست تینوێتییەوە دەناڵان، ئێمەش چوینە ڕووبارەکە، بێگومان هەموو براکانم لە تەنیشت دایکمەوە وەستان جگە لە من ، لەوێ ویستم کەمێک دوور کەوم بە ئازادی ئاو بخۆمەوە لەو شوێنەی کە بەدەست تینووەکەوە دەیناڵم و بە خۆمم گوت : ئەم ڕووبارە بە شێر و پڵنگدا نابازێت ، باش دەزانم ڕووبارەکە جگە لە ماسی ناژیت ، بەڵام هەڵە بووم ، شتێکی وەک پارچە دارم دۆزیەوە بەڵام هیچ گرنگیم پێ نەدەدا و دەستم کرد بە خواردنەوە بۆ ئاو تەنانەت تینوویش . تیمساحێکی گەورە لە ئاوەکە دابەزیوەوە و گرتمی و منیش هاوارم کرد کە بە دڵ گریام و توانیم لەناوم بەرم : دایکم ڕزگاری کردم ، داوای لێبووردن دەکەم . بمبەخشە دایە پێش ئەوەی بتانکوژم دایکم بە پەتایەکی زۆر بە ترسێکی گەورەدا تەقییەوە ، تا تیمساحەکەم دۆزییەوە و بە تووڕەییەوە لێم پرسی : تۆ کێیت ترسنۆک ؟ !\nجا تۆ بانگت دەکەن و بانگیان دەکەیت بۆ لای، تا له قوڕێکی پڕ له نازو نیمڕا تیوه بچیت، جا چاوەڕێ کە، له خوا ببە، .\nدەپرسێت : چی ؟ ! ئایا ماسییەکم پێئەدەیت بۆ خواردن، سوپاس، خاتوون\nدەڵێت ” نا ترسنۆک ، ئەوە لێدانە بەسەر سەری گەوجانەی خۆتدا ” .\nتیمساحەکە بە ئازارەوە هاوار دەکات\nفیلە گەنجەکان پێدەکەنن کاتێک ئەویان بینی کە دەخولێتەوە و لە ئازارەکە دەکوڵێ لە وشە تێنەگەیەنراوەکان.\nلەو کاتەی کە دەگریام بۆ ئەو کارانەم و ئەو گرفتانەی کە بۆ دایکم دروستم کرد ، بێگومان باوکە گەورەکەم ، فیللەر ، سەرکردەی فیل ، زۆر سەرخۆشی لێ کردم ، لەبەر ئەوەی کە بەو هەموو بەها و کردارە سەرکێشیانەی دایکم ەوە نەچووم کە دەبوو بە هۆی مردنی کۆتاییمەوە .\nپاشان گەورە فلۆف سەیری گەنجەکانی خۆی دەکات و دەڵێت : لەو ڕۆژەوە مناڵەکانم من ئیتر تاقە یەک نیم و زانیم تەنیاو لاوازم کەس من ناپارێزێت ، بەڵام بەبوونی لەناو ئەندامانی کاپتنەکەمدا بەهێز و ئازاد بوو ، کاتێکیش گەورە بووم و بووم بەسەرۆکی فیلەکان زانیم ئێمە چەندە بەهێزین بەم پێکەوەیی و ئەو قەرەباڵغییەی کە پێشتر مەحکومم کرد .\nبابەتچیرۆکفالڤۆڵ ، سەرۆکی فیلەکان .


پارلمانتاڕێکی باژێڕی ئامەدی تورکیا : حکومەتی تورکیا دەوڵەتی شەڕی پێکهێناوە - SAHAR KURDISH (Sorani)\nپارلمانتاڕێکی باژێڕی ئامەدی تورکیا : حکومەتی تورکیا دەوڵەتی شەڕی پێکهێناوە\nJul 13, 2018 17:36 Asia/Tehran\nپارلمانتارێکی ئامەد لە پەرلەمانی تورکیا وتی : حکومەتی تورکیا دەوڵەتی شەڕی پێکهێناوە.\nبەپێی ڕاپۆری هەواڵدەریی کوردپرێس، هۆشیار ئوزسوی، نوێنەری دیاربەکر لە پەرلەمانی تورکیا سەر بە پارتی دیموکراتیکی گەلان بەپێداگری لەسەر ئەوەی کە رەجەب تەییب ئەردۆغان سەرۆک کۆماری ئەو وڵاتە بە پێکهێنانی حکومەتی نوێ، حکومەتی شەڕی پێکهێناوە، وتی: زەخت و گوشارەکانی حکومەتی ئەردۆغان لەخولی نوێدا لەدژ ئۆپۆزسیۆن زیاتر دەبێ.\nهۆشیار ئوزسوی، نوێنەری دیاربەکر لە پەرلەمانی تورکیاو ئەندامی گرووپی پەرلەمانیی تورکیا لە ئەنجومەنی هاوکاری و ئاسایشی ئوروپا هەروەها وێڕای ڕەخنەگرتن لە ئامادەبوونی سلێمان سویلو و خلوسی ئاکار لە کابینەی نوێی حکومەتی تورکیا وتی: ئەوەی خویاو ئاشکرایە ئەوەیە کە حکومەتێکی شەڕ پێکهاتووە. بەبڕوای من زەخت و گوشار لەدژ ئۆپۆزسیۆن لەتورکیا تادێ زیاتر دەبێ.\nنوێنەری دیاربەکر لە پەرلەمانی تورکیا هەروەها وتی: توندوتیژیی لە تورکیا تادێ زیاتر دەبێ. لەبارەی پرسی کوردەکان هەوڵ دەدرێ ئەو بابەتە بەمیکانیزمی ئاسایشی و بەکەڵک وەرگرتن لە فەکتەرە نیشتمان خوازیی و سەربازییەکان چارەسەر بکرێ. ئیدی کێشەی کوردان، بابەتێک نییە کە بە ئەردۆغان چارەسەر بکرێ.


داخوازا چێكرنا هێمایەكى بۆ ته‌ڤكوژيا خەتارێ دئێتە كرن - رۆژناما بنگەهێ لالش\nداخوازا چێكرنا هێمایەكى بۆ ته‌ڤكوژيا خەتارێ دئێتە كرن\nچ سالان سالڤەگەرا تەڤكو ژیا 10هەزار وەلاتیێن خەتارێ نەهاتیە ساخكرن\nڤەكۆلەرەكێ مێژوویێ یێ ئێزدی دیاركر كو ل هەیڤا ئادارا سالا 1832ل گوندێ خەتارێ تەڤكوژی هاتە ئەنجامدان و تێدا 10هەزار وەلاتیێن خەتارێ هاتنە كوشتن و چ سالان سالڤەگەرا تەڤكوژیا ڤان وەلاتیان نەهاتیە ساخكرن و پێشنیاز دكن هەر چ نەبت هێمایەك ل گوندێ خەتارێ بێتە چێكرن دەربرینێ ژڤێ تەڤكوژیێ بكت.\nڤەكۆلەرێ مێژوویێ داود موراد خەتاری،بۆ رۆژنامەیا ئەڤرۆ ئاشكەراكر:كو میرێ كۆرە ل هەیڤا ئادارا سالا 1832هێرشی سەر دەڤەرا باشیك و بەحزانێ كر و ژمارەكا زۆر كوردێن ئێزدی ل گوندێ خەتارێ كوشتن،هینگێ خەتارێ زۆر یا مەزن بوو و گۆت:((ل ئێڤاریا رۆژەكا ئینیێ بوو،چنكو خەلكێ خەتارێ ئێڤاریێن رۆژێن ئینیێ لێك كۆم دبوون،هەموو پێكڤە هاتنە گرتن)).خەتاری ئەو ژی دیاركر،دەمێ هێرش سەر خەتارێ هاتیە كرن هەتا دەه هەزار وەلاتیان هاتنە كوشتن و هەموو دگۆرێن ب كۆم دا هاتنە ڤەشارتن و هەتا نۆكە ئەو گۆرێن ب كۆم ل خەتارێ هەنە و ژسالا 1832وەرە و هەتا نۆكە ئەو گۆر نەهاتینە ڤەكرن.\nڤەكۆلەرێ مێژوویی گۆتژی میرێ كۆرە دەرگەهێن خانیان گرتن و ل سەر بانی كونەك ڤەكر و دوێ كونێ را وەلاتی هاڤێتنە دخانی دا و هەتا خانی هاتیە پركرن ژ وەلاتیان هەموو ب دیكۆلێ خەندقاندن و هەر كەسەكێ ل جادەیان ژی دیتی كوشت و گەلەك زارۆك دگەل خۆ برنە دەڤەرا رەواندۆزێ،دیاركرژی ئەڤ تەڤكوژیا وەلاتیێن خەتارێ ل رۆژا 9/3/1832پشتی گەلەك لێگەریانێ مە شیا بەلگەنامان ب دەستخۆڤە بینین،لێ چ جاران سالڤەگەرا تەڤكوژیا وەلاتیێن گوندێ خەتارێ نەهاتیە ساخكرن.\nداود موراد پێشنیاز كر هێمایەك ل گوندێ خەتارێ بێتە چێكرن دەربرینێ ژ تەڤكوژیا 10هەزار وەلاتیێن خەتارێ بكت هەموو ئەڤ ژمارا وەلاتیان دئێك رۆژ دا یێن هاتینە كوشتن.\nالسابق: قەیرانا دارایی كارتێكرن ل سەر ژیانا ئاوارەیان كریە\nالتالى: چ پووتەدانەكا مەزن ب مافێن كێمینەیا ئێزدی نائێتەدان


سەرلەنوێ دابەشكردنەوەی كوردستان\nئایا زۆنی زه‌رد نامێنێ ؟\nماڵپه‌ری پۆله‌تیك 2021.06.01 02:27 PM\nبەگوێرەی مادەی سێیەمی رێكەوتننامەی لۆزان، بڕیاردرا هەردوو وڵاتی ئێراق و توركیا بەیەكەوە رێككەون بۆ دیاریكردنی سنووری نێوانیان، ئەگەر نەگەیشتنە هیچ رێككەوتنیك، بابەتەكە بدەنە دەست كۆمەڵەی گەلان.\nدوای ئەوە بەگوێرەی رێكەوتننامەی ئەنقەرە هێڵی برۆكسل، وەك سنوورێك دیاریكرا، كە لە سێگۆشەی سوریا- ئێراق- توركیاوە دەست پێدەكات بۆ سێگۆشەی توركیا-ئێراق- ئێران. توركیا ململانێیی لەسەر ئەوەبوو، كە هێڵی برۆكسلیش بكەوێتە ناو چوارچێوەی وڵاتەكەی و سنووری ئێراق و لە خوار هێڵی برۆكسلەوە دەست پێبكات، واتە هەموو ئەو ناوچە شاخاویانە بخاتە سەر توركیا، كە لە باكوری زاخۆوە دەست درێژدەبێتەوە تا دەگاتە مەتیناو لەوێشەوە بۆ باكووری رواندز، واتە رواندز دەكەوێتە ژێر هێڵی برۆكسل. بەڵام دواتر دەمی توركیا بە پشكی 10% نەوتی ئێراق بۆ ماوەی 25 ساڵ چەوركرا و ناچار بوو لەژێر فشارەكانی بەریتانیا بەهێڵی برۆكسڵ رازیبێت.\nدوای هەڵوەشانەوەی بلۆكی رۆژهەڵات و دروستبوونی هەرێمی كوردستان، توركیا پێ بە پێ هەنگاوی نا بۆئەوەی ئەو ناوچەیەی پێشتر وەك هێڵی سنووری داوای دەكرد، بە زیادەوە بە وڵاتەكەی بلكێنێتەوە.\nلە سەرەتادا نەخشەی دوای نەمانی سیستەمی دوو جەمسەری و قۆناغی تاكجەمسەری ئەمریكی، وا دەهاتە بەرچاو، كە ئێراق هەڵدەوەشێتەوە، پڕۆژەی جیهانگەرایی ئەمریكاش كاری بۆ هەڵوەشاندنەوەو سەرلەنوێ داڕشتنەوەی نەخشەی هەموو رۆژهەڵاتی ناوەڕاست دەكرد، بۆیە توركیا كاری بۆ ئەوە دەكرد، هەموو هەرێمی كوردستان، بخاتە ناو سنووری توركیا، بەشێوەیەكی گشتی دەتوانین ستراتیژی توركیا بۆ ئەو ناوچەیە لە دوو خاڵی سەرەكی كۆبكەینەوە:\n1- گەڕاندنەوەی هەموو ئەو ناوچەیەی، كە لە دوای ساڵانی نەوەدی سەدەی بیستەمدا كەوتە ژێر هەژموونی ئەو، واتە ئەوەی دواتر پێی دەگوترا دەڤەری زەرد بۆ سەر توركیا تا ئەو خاڵەی، هەژموونی ئێران تیایدا دەستی پێدەكرد، لەبەرئەوەی ئێمە دەزانین دوای راپەڕین و لەرێگای شەڕی ناوخۆوە هەرێمی كوردستان بەسەر دوو ناوچەی هەژموونی دابەشكرا (ناوچەی سەوز) هەژموونی ئێران و (ناوچەی زەرد) هەژموونی توركیا، واتە بەشێكی گرنگ لە ویلایەتی مووسڵ بگەڕێنێتەوە بۆ سەر توركیا.\nئەو هەنگاوەشی بە یەكەم شەڕی گەورەی ناوەخۆی كوردی، كە بەناوی حكومەتی هەرێمەوە لەژێر شەرعیەتپێدانی پەرلەمانی كوردستان لەگەڵ پارتی كرێكارانی كوردستان لە 5\_10\_1992 دەستیپێكرد، دوای ئەوە توركیا وردە وردە هاتە پێشەوە، دوا چەقی پڕگاڵی توركیا زینی وەرتێ بوو(مانگی نیسانی 2020)، بۆئەوەی ئەو ناوچەیەی لە سنوورەكانی توركیاوە درێژدەبێتەوە تاوەكو دەگاتە زینی وەرتێ بەیەكەوە ببەستێتەوە. دەبینین دوای كێشەی زینی وەرتێ، هێرشەكانی توركیا بە درێژایی ئەو ناوچە سنووریەی لە سنوورەكانی توركیا لە زاخۆوە تا دەگاتە زینی وەرتێ چڕ ترو گەرمتر بووە.\n2- گەڕاندنەوەی ناوچە سنووریەكان و هەمواركردنەوەی سنووری نێوان ئێراق و توركیا بۆ خوار هێڵی برۆكسڵ، واتە ئەوەی توركیا لەساڵی (1924-1925) داوای دەكردو دواتر لەژێر كاریگەری خاوەی پشكی 10% نەوتی ئێراق بۆ ماوەی 25 ساڵ، كە تا ساڵی (1952) خایاند، بە خەتی برۆكسڵ رازی بوو.\nتا ئێستاش ستراتیژی توركیا لە دەوری ئەو خاڵەدا دەخولێتەوە و دەیەوێت حالەتێكی دیافاكتۆ دامەزرێنێت، بۆئەوەی بەگوێرەی گۆڕانكاریەكان و هەمواربوونەوەی سیستەمی نوێی جیهان و هاوسەنگی هێزی جیهانی، ئەو بڕیاری خۆی بدات.\nدیارە لە ئێستادا ئێمە لەكۆتایی قۆناغێكی ئێجگار هەستیار دەژین و واپێدەچێت هەمدیس سازشەكان لەسەر حیسابی مەسەلەی كورد بێت، بۆیە توركیا هەنگاوەكانی خێراتركردووە و هێرشەكانی چڕتر كردۆتەوە، دەیەوێت كاتێك رێككەوتن لەسەر داڕشتنەوەی نەخشەی ناوچەكە دەكرێت، ئەو داشی سواربێت و مەرجەكانی خۆی بسەپێنێت، كە ئەمەش لە چەند ئەگەرێك زیاتر بەخۆوە ناگرێت:\n1- فراوانبوونی چوارچێوەی شەڕەكان و هەڵوەشانەوەی ئێراق، ئەوكاتە ئەو بەئاسانی دەتوانێت راستەوخۆ كۆنترۆڵكردنی دەڤەری زەردی هەرێمی كوردستان رابگەیەنێت. كە ئەم ئەگەرە لە ستراتیژی ئۆراسی روسیا نزیكترە، كە دەیەوێت شوینەواری قۆناغی مۆدێرنیتەو نەخشەی مۆدێرنیتە دوای جەنگی یەكەمی جیهانی بەتەواوی هەڵبوەشێنیتەوە قۆناغی ئیمپراتۆریاكان، (ئیمپراتۆریای عوسمانی نوێ و سەفەوی نوێ)، كە لەژێر جڵەو هەوساری خۆیدا بن زیندوو بكاتەوە، كە ئەمە بەروونی لە پەیوەندیەكانی روسیا لەگەڵ هەریەك لە ئێران و توركیا بەدیار دەكەوێت، تەنانەت بۆ ئەوەی ئەو دۆخە نوێیە بسەپێنێت، كار بۆ ئەوە دەكات هەردوو وڵات لەژێر سەرپەرشتی و كۆدی ئەودا ببنە خاوەنی چەكی ئەتۆمی.\n2- ئەگەر بێت و شەڕەكە بوەستێت و لایەنە جیهانیەكان لەسەر ناوچەی هەژموونی خۆیان ریككەون، ئەو كاتە توركیا بەلایەنی كەم هێلی برۆكسلی خستۆتەوە ژێر دەسەلاتی خۆی و داوای هەموار كردنەوەی سنوورەكانی دەكات بۆ خوار خەتی برۆكسل، وەك ئەوەی لەساڵی (1924-1925) داوی دەكرد. شایەنی ئاماژە بۆ كردنە ئەو خەتە هەموو ئەو ناوچانە دەگرێتەوە، كە ئێستا پارتی كرێكارانی كوردستانی تیا باڵادەستە (سەیری نەخشەی خوارەوە بكە).\nدیمەنی كۆی رووداوەكان وانیشان دەدات، كە هاتنەدی پێشبینی ئەگەر دووەم بەهێزتر بێت، لەبەرئەوەی ئێستا جۆرە ریككەوتنێكی هەرێمی هەستی پێدەكرێت بۆ ئەو رەفتارانەی توركیا، لەبەرئەوەی سەرباری ئەوەی توركیا ئەو بەشەی باشووری كوردستانی نەك هەرداگیر دەكات، بگرە وا سووتماكیشی دەكات، لەكاتیكدا نە ئێراق و نە ئێران و نە هیچ دەوڵەتێكی تری رۆژئاوایی و نە هیزە ئۆراسیەكان (روسیا و هاوپەیمانەكانی) دەنگیان لێوە نایەت، واتە جۆرە رێككەوتنێك بەدیدەكرێت لەنێوان ئەمریكا و ئەوروپا، لەگەل روس و ئەوانەی لەبەرەی ئەودان، ئەگینا ناچێتە ئاوەزەوە وڵاتیكی ئەندام لە هاوپەیمانی ناتۆ، بەوشێوە وڵاتیك داگیربكات و تاوانی جەنگ ئەنجام بدات، لێی بێدەنگ بن و هیچ پەرچەكردارێكیان نەبێت!.\nوادیارە ئێراقیش بە ئەگەری دووەم ڕازیە، چونكە لە ماوەی رابردوودا بەشێكی زۆر لە سیاسەتمەدارانی ئەو وڵاتە ڕاشكاوانە داوای جیابوونەوەی هەرێمی كوردستانیان كردوە بەو نەخشەیەی، كە ئەوان خۆیان دەیانەوێت، واتە بەبێ ئەو ناوچانەی، كە جێگای داخە بە ناوچە دابڕێنراوەكان و ناوچەی 140 ناو دەبرێت، لەبەرئەوەی ئەوانیش پێیان وایە ئەو ناوچەیە جگە لە كێشە هیچی تری بۆ ئێراق نییە.\nتەنانەت واپێدەچێت سەركردایەتی باشووریش بەو دۆخە نوێیە ڕازی بووبێت، لەبەرئەوەی ئەوان هەمیشە كارتی چوونە پاڵ توركیایان وەك كارتێكی فشار بۆ سەر ئێراق هەژمار كردووە، لە ماوەی 30 ساڵی رابردوودا زۆرجار بانگەشەیان بۆ ئەوە كردووە، كە ئەگەر باشووری كوردستان بە توركیا بلكێنرێتەوە، زیاتر خزمەتی مەسەلەی كورد دەكات، لەبەرئەوەی بەشێوەیەك لە شێوەكان واتای یەكگرتنەوەی دوو پارچەی كوردستانە و توركیاش لە ئێراق باشترە و دەوازەیەكیش لە بەردەم كورد بۆ ئەوروپا دەكرێتەوە، كە دیارە ئەمە ساویكەییەكی سیاسی و تێنەگەیشتنێكی قووڵە لە ستراتیژی دەوڵەتان.\nجێگای داخە كاركردنی بەشێكی هێزە كوردیەكانیش، بەتایبەتی پارتی دیموكراتی كوردستان، كە گەورەترین سنووری لەگەڵ توركیا هەیە بەو ئاڕاستەیە بووە، تازە خەریكە لە ستراتیژی توركیا تێدەگەن و لێوی خۆیان دەگەزنەوە، بەڵام دوای چی!؟\nشایەنی باسە جگە لە هەمواركردنەوەی سنوور وەك ئەوەی توركییا دەیەوێت، كە واتای قۆناغێكی تری دابەشكردنەوەی كوردستانە، ئەمجارەیان سنوورەكان بەشێوەیەكی وا دادەڕێژنەوە، هیچ بواریكی بەرگریكردن بۆ كورد تیا نامێنیتەوە، واتە گەورەترین دۆستی كورد، كە چیاكانە لێی دەسەننەوە، ئەو كاتە چیاكان نەك هەر دۆست نامێننەوە بەڵكو دەبنە گەورەترین دوژمنیش، چونكە راستە چیاكان پەسارێكی باشن بۆ بەریگریكردن بەڵام ئەگەر كەوتنە بەردەستی دوژمن، رۆڵیكی رێك پێچەوانە دەبینن و رزگاركردنیان ئاسان نییە.\nبەم چەشنە قۆناغی دوای ئەو داگیركردنە دەستپێدەكات، كە قۆناغی گۆڕینی دیمۆگرافیای ئەو ناوچە سنووریانە، بەمەش لە قووڵایی ستراتیژی دوواوەی بەشەكانی كوردستان پڕۆسەی گۆڕینی دیمۆگرافیاكە دەست پێدەكەن و تورك و عەرەب و خەڵكانی تری ناكورد نیشتەجێ دەكەن، كە پێشتر ئەو گۆڕینی دیمۆگرافیایە تەنیا لەو سنوورانەوە دەگوزەرا، كە دەكەوتە نیوان كوردو دەسەڵاتە مەركەزیەكان. كە ئەمەش واتای ئەوەیە كوردستان دەكەوێتە نێو بەرداشی دوو پڕۆسەی گۆڕینی دیمۆگرافیاوە، واتە كوردستان سەرلەنوێ لەخاچ دەدرێتەوە.


مێروله‌ش قسه له‌گه‌ڵ یه‌ک ده‌که‌ن وه‌ک قورئان ده‌فه‌رموێت(قَالَتْ نَمْلَةٌ يَا أَيُّهَا النَّمْلُ ادْخُلُوا مَسَاكِنَكُمْ)(النمل 18)\nسه‌یرى ئه‌م ڤیدیۆیه بکه بزانه زانایان چیان بینیوه كليك بكه http://www.youtube.com/watch?NR=1&feature=endscreen&v=YvZNEkbJkBk\nشه‌ق بوونى مانگ !!\nزاناکانى ئاژانسى ناسا ئاشکرایان کرد که درزێک له‌سه‌ر ڕووى مانگ هه‌یه،ئه‌ویش بریتیه له درزێک که درێژیه‌که‌ى ده‌گاته هه‌زاران کیلۆمه‌تر، بۆ ئه‌م وێنه‌یه‌ش له قورئانى پیرۆز ئاماژه‌یه‌ک هه‌یه که خواى گه‌وره ده‌فه‌رموێت:\n[اقْتَرَبَتِ السَّاعَةُ وَانْشَقَّ الْقَمَرُ](القمر: 1)\n(فإذا انشقت السماء)\nئه‌م وێنه‌یه یه‌کێکه له‌و وێنانه‌ى که له قورئانى پیرۆزدا وه‌سف کراوه...\nهه‌میشه قورئانى پیرۆز لێکچوونى زۆر وورد ده‌کات بۆ نزیکردنه‌وه‌مان له وێنه‌ى ڕۆژى دوایى هه‌روه‌ک ده‌فه‌رموێت :\n[فَإِذَا انْشَقَّتِ السَّمَاءُ فَكَانَتْ وَرْدَةً كَالدِّهَانٍٍِ](الرحمن:37.)\nئه‌م ئایه‌ته پیرۆزه وه‌سفى شه‌ق بوونى ئاسمان ده‌کات\nله‌جوڵه وه‌ستانى زه‌وى...\nمافى له‌چاپدانه‌وه‌ى پارێزراوه بۆ: نوسینگه‌ى ته‌فسیر\nئاماده‌کردنى: سه‌روه‌ر حه‌سه‌ن\nزه‌وى له جوڵه‌یه‌کى یه‌کبینه و به‌رده‌وامدایه، به‌ڵام له هه‌ندێک ئایه‌ته‌کانى قورئانى پیرۆزدا ئه‌و ڕاستییه ده‌خوێنینه‌وه که له وه‌ستانى سوڕانه‌وه‌ى زه‌وى یاخود وه‌ستانى جوڵه‌که‌یه‌وه چى ڕووده‌دات؟\nخواى په‌روه‌ردگار ده‌فه‌رموێت: [وَهُوَ اللَّهُ لَا إِلَهَ إِلَّا هُوَ لَهُ الْحَمْدُ فِي الْأُولَى وَالْآخِرَةِ وَلَهُ الْحُكْمُ وَإِلَيْهِ تُرْجَعُونَ( 70) قُلْ أَرَأَيْتُمْ إِن جَعَلَ اللَّهُ عَلَيْكُمُ اللَّيْلَ سَرْمَداً إِلَى يَوْمِ الْقِيَامَةِ مَنْ إِلَهٌ غَيْرُ اللَّهِ يَأْتِيكُم بِضِيَاء أَفَلَا تَسْمَعُونَ  (القصص/71-72)\nواته: ئه‌ى محمد (ص) بڵێ: خه‌ڵکینه هه‌واڵم بده‌نێ ئه‌گه‌ر خوا شه‌وگار بکات به هه‌میشه‌یى تا ڕۆژى قیامه‌ت هه‌ر ڕۆژ نه‌بێته‌وه چ خوایه‌کى تر هه‌یه جگه له (الله) بتوانێت ڕووناکیتان بۆ فه‌راهه‌م بهێنێت، ئایا ئێوه ئه‌م ڕاستییانه نابیستن؟\nئیعجازێك له سوننه‌ته‌وه(كلێنچكه)\nوه‌رگیراوه له فیس بووک\nتويزينه‌وه‌یه‌كى نوى كه دكتۆر (عوسمان گه‌یلانى) له زانكۆى (سه‌نعاء) ئه‌نجامیداوه, ئیعجازى فه‌رمووده‌یه‌كى پێغه‌مبه‌ر ( صلى الله عليه وسلم) ده‌رده‌كه‌وێـت كه ده‌فه‌رموێت: كل ابن أدم يأكله التراب الا عجب الذنب، منه خلق ومنه يركب رواه مسلم ,\nبیردۆزى داروین و هه‌ڵس و که‌وتى گیانله‌به‌ران :\nپێش سه‌د و په‌نجا ساڵ که داروین بیردۆزى په‌ره‌سه‌ندنى ڕاگه‌یاند , مادده په‌رستان و دوژمنانى ئاین دڵیان پێخۆش کرد ودنیایان پڕکرد و خرایه ناو به‌رنامه‌ى قوتابخانه و زانکۆکانه‌وه ، به‌ڵام پاش چه‌ند ساڵێک ورده‌ورده ڕاستیه‌کان ده‌رکه‌وتن و ئه‌و بیردۆزه هه‌ره‌سی هێنا به جۆرێک که ئێستا له چه‌ند ویلایه‌تێکى ئه‌مریکادا ناخوێنرێت و هیچ گوێى پێنادرێت ..\nیه‌کێ له‌و هۆیانه‌ى که ئه‌و بیردۆزه‌ى هه‌ره‌س پێهێنا ئه‌و ڕه‌فتار و هه‌ڵسوکه‌وته غه‌ریزیه‌ى گیانله‌به‌ران بوو , که ته‌نانه‌ت دارونیشی سه‌رسام کردبوو , ئه‌وه‌تا داروین خۆی ده‌ڵێت :\n(أغلب الغرائز تمتاز بتأثير بالغ وتثير درجة كبيرة من الحيرة ، وكيفية نشوءها وتطورها ربما تبدو لقارىء نظريتى كافية لهدم نظريتي من الأساس) ل/21 التضحية .\nئیعجازى قورئان له‌سه‌ر چه‌ند به‌ره‌و ئاسمان بچین ئۆکسجین که‌م دبێته‌وه\nبۆ سه‌یرکردنى ئیعجازى قورئانى ئه‌م په‌یجه لایک بکه‌ن\nئیعجازى دروست بوونى مالى جاڵجالۆکه\nبۆ سه‌یر کردنى بابه‌ته‌که سه‌یرى ئه‌م په‌یجه بکه\nئیعجازى زانستى له‌سه‌ر شوینى درۆکردن ( الناصیه ) له قورئاندا\nئاماده‌کردنى / نه‌جات رواندزى\nبۆ سه‌یرکردنى بابه‌ت ئه‌م په‌یجه‌بکه‌ن\nپۆلى ئاژه‌ڵان -پۆلێنى ئاژه‌ڵان- له قورئان\nمافى له‌چاپدانه‌وه‌ى پارێزراوه بۆ\nقورئانى پیرۆز پۆلێنکردن و دابه‌شکردنى ئاژه‌ڵانى بۆ چه‌ند به‌شێک ئاماژه‌پێداوه. خواى مه‌زن ده‌فه‌رموێت: [وَاللَّهُ خَلَقَ كُلَّ دَابَّةٍ مِن مَّاء فَمِنْهُم مَّن يَمْشِي عَلَى بَطْنِهِ وَمِنْهُم مَّن يَمْشِي عَلَى ڕجْلَيْنِ وَمِنْهُم مَّن يَمْشِي عَلَى أَرْبَعٍ يَخْلُقُ اللَّهُ مَا يَشَاءُ إِنَّ اللَّهَ عَلَى كُلِّ شَيْءٍ قَدِيرٌ [النور : 45]]النور/٤٥، واته: خوا هه‌موو زینده‌وه‌رێکى له ئاوێکى تایبه‌ت دروستکردووه، جا هه‌یانه له‌سه‌ر سکى ده‌ڕوات، هه‌شیانه له‌سه‌ر دوو قاچ ده‌ڕوات، هه‌روه‌ها هه‌یانه له‌سه‌ر چوار پێ ده‌ڕوات، خوا هه‌رچى بوێت دروستیده‌کات، به‌ڕاستى خوا ده‌سه‌ڵاتى به‌سه‌ر هه‌موو شتێکدا هه‌یه.\nیان ده‌فه‌رموێت: [وَمَا مِن دَآبَّةٍ فِي الأَرْضِ وَلاَ طَائِرٍ يَطِيرُ بِجَنَاحَيْهِ إِلاَّ أُمَمٌ أَمْثَالُكُم مَّا فَرَّطْنَا فِي الكِتَابِ مِن شَيْءٍ ثُمَّ إِلَى رَبِّهِمْ يُحْشَرُونَ [الأنعام : 38]]الانعام/٣٨،\nدروست بوونى منداڵ له قورئاندا\nئاماده‌کرنى / نه‌جات رواندزى\nبۆ سه‌یر کردنى ئه‌م په‌یجه لایک بکه‌ن\nئیعجازیک که تازه زانست دۆزییویه‌ته‌وه که له قورئاندا باسى کردوه\nئه‌م لینکه یان ئه‌و گرته ڤیدیۆییه‌یه که باس له‌وه ده‌کات چۆنیه‌تى قسه‌کردنى میرووستان له‌گه‌ل یه‌کترى ئه‌مه‌ش پێشتر خواى گه‌وره له قورئاندا باسى لێوه کردوه بۆ بینینى بابه‌ته‌که ئه‌م په‌یجه لایک بکه\nئیعجازى قورئان له‌سه‌ر جه‌زیره‌ى عه‌ره‌ب له‌فه‌رمووده‌ى پێغه‌مبه‌ر( صل الله عليه وسلم)\nبۆسه‌یر کردنى ئه‌م په‌یجه لایک بکه‌ن\nبه‌ڵگه‌و ئایاتى قورئان له‌سه‌ر مالى جاڵجالۆکه\nبۆ سه‌یرکردنى ئه‌م په‌یجه لایک بکه


businessmagazineiraq.com – كوردى پۆست\nهاوپۆل: businessmagazineiraq.com\tRotana Center\t13/05/2017 kurdipostgroupلێدوانێک بنووسە\tbusinesskurdish\nمركز روتانا / اربيل بختياري 20 م\nسه‌رچاوه Business Magazine Kurdish\nده‌زگه‌ی روانگه\t24/04/2017 kurdipostgroupلێدوانێک بنووسە\tbusinesskurdish\nخەونی منە خزمەتی ئافرەتان و منداڵان بكەم\t15/10/2016 kurdipostgroupلێدوانێک بنووسە\tbusinesskurdish\nیەك لە كچەكانی خۆی بۆ شاجوانی كوردستان خستبووە نێو كێبڕكێكە،خۆی بەڕێوەبەری باخچەیەكی ساوایان بوو لەشاری هەولێر،بۆیە خەونی ئەوەبوو لەبواری منداڵاندا خزمەت بكات ئەگەر ببێ بە شاجوان.\nشادیە عەبدولكەریم كچێكی 25 ساڵی شاری بانەی ڕۆژهەڵات بوو كە ستڵانێكە لە هەولێر دەژیت گوتی:”لەڕێگەی ئینتەرنێتەوە زانیم ئەمساڵ پرۆسەكە بەڕێوەدەچێ،بۆیە بە پشتیوانی خانەوادەكەم فۆرمەكەم پڕ كردەوەو بەشداریم كرد.\nئەو گوتی:”خۆم بەڕێوەبەری باخچەی ساوایانم لە هەولێر،ئەگەر ببم بە شاجوانی كوردستان خەونی منە خزمەتی ئافرەتان و منداڵان بكەم،هاوكات تەواوكاری پێشمەرگە قارەمانەكانی كوردستان بم.\nلەبارەی ماكیاژەكەی شادیە گوتی:”شێوەم و جوانیم گۆڕاوە و زۆر جوانترە،سویاسی the hair avenue by steve دەكەملەگەڵ جوانە خان.\nBusiness Magazine /Toyota\t06/08/2016 kurdipostgroupلێدوانێک بنووسە\tbusinesskurdish


بجه‌نگن له پێناوی ڕێبازی خوادا دژی ئه‌وانه‌ی كه دژتان ده‌جه‌نگن، نه‌كه‌ن ده‌ستدرێژی بكه‌ن (دژی ژن و مناڵ و ماڵات و... هتد) چونكه به‌ڕاستی خوا ئه‌و ده‌ستدرێژكه‌رانه‌ی خۆش ناوێت.\nله شه‌وگاری ڕه‌مه‌زاندا تێكه‌ڵ بوونتان له‌گه‌ڵ هاوسه‌رانتاندا حه‌ڵاڵكراوه، ئه‌وان پۆشاكن بۆ ئێوه و ئێوه‌ش پۆشاكن بۆ ئه‌وان، خوای گه‌وره ده‌یزانی كه ئێوه خۆتان ده‌خه‌ڵه‌تاند (له نزیك بوونه‌وه‌تان له هاوسه‌ره‌كانتانه‌وه، چونكه دوودڵ بوون و نه‌تانده‌زانی حه‌ڵاڵه یان نا)، به‌ڵام خوای میهره‌بان تۆبه‌ی لێ وه‌رگرتن و لێتان خۆشبوو، كه‌وابوو له ئێسته به‌دواوه (له شه‌وگاردا) نزیكییان بكه‌ن و ئه‌وه داوابكه‌ن خوا بۆی بڕیار داون (له نه‌وه‌ی چاك و خواناس)، ده بخۆن و بخۆنه‌وه هه‌تا به ڕوونی به‌ره‌به‌یان و سپێده‌تان بۆ ده‌رده‌كه‌وێت و له ڕۆژهه‌ڵاته‌وه دیارده‌دات و تاریكی شه‌و لاده‌بات، له‌وه‌ودوا ڕۆژووه‌كه‌تان ببه‌نه سه‌ر تا شه‌و دادێت و (خۆرئاوا ده‌بێت) و نزیكیی له‌گه‌ڵ هاوسه‌ره‌كانتاندا مه‌كه‌ن له كاتێكدا كه ئێوه بڕیاری مانه‌وه‌تان (بۆ خوا په‌رستی) له مزگه‌وته‌كاندا داوه، جا ئه‌وانه‌ی كه باسكران چه‌ند سنوورێكی خوان و مه‌یانبه‌زێنن و نزیكیان مه‌كه‌ون، ئا به‌وشێوه‌یه خوا ئایه‌ت و ڕێنمووییه‌كانی خۆی ڕوون ده‌كاته‌وه بۆ خه‌ڵكی بۆ ئه‌وه‌ی پارێزكاری بكه‌ن.\nنه‌كه‌ن ماڵ و دارایی یه‌كتر له نێوانتاندا به ناحه‌ق بخۆن (وه‌ك به‌رتیل و سوو، یان داگیركردن و فڕوفێڵ...) نه‌كه‌ن هه‌ندێكی بده‌ن به‌كاربه‌ده‌ستان بۆ ئه‌وه‌ی هه‌ندێك ماڵی خه‌ڵكی بخۆن له ڕێگه‌ی ناحه‌ق و گوناهه‌وه، له كاتێكدا خۆشتان ده‌زانن كه ئه‌و كاره ڕه‌وا نیه.\nپرسیارت لێده‌كه‌ن ده‌رباره‌ی نوێ بوونه‌وه‌ی مانگه‌كان، پێیان بڵێ ئه‌وه بۆ دیاریكردنی كاته‌كانه بۆ خه‌ڵكی و بۆ زانینی كاتی حه‌ج (خوای گه‌وره ڕێكی خستووه)، چاكه و چاكه‌كاریش ئه‌وه نیه كه له پشته‌وه خۆتان بكه‌ن به ماڵاندا (كه ئه‌مه كارێك بوو له سه‌رده‌می نه‌فامیدا ئه‌نجام ده‌درا دوای گه‌ڕانه‌وه له حه‌ج) به‌ڵكو چاكه ئه‌وه‌یه كه ئه‌و كه‌سه له خواترس و پارێزكار بێت، له ده‌رگای ماڵه‌كانه‌وه بچنه ژوره‌وه، له خوا بترسن بۆ ئه‌وه‌ی سه‌رفراز بن.


سەرۆك كۆمار د. بەرهەم ساڵح، ئەمڕۆ شەممە ٢٠٢٠/٨/٨ لە بەغدا پێشوازیكرد ناسر حسێن شەبەلی وەزیری گواستنەوە.\nلە میانی دیدارەکەدا سەرۆک کۆمار جەختی لەپێویستی خستنەگەڕی هەوڵەکان کردەوە بۆ پشتیوانیکردنی ئەو هەنگاوانەی کە عێراق دەینێت بۆ کرانەوەی بە رووی جیهان، لە چوارچێوەی پێشخستنی کەرتە جیاوازەکانی گواستنەوە بەو پێیەی رایەڵەیەکی بەیەکگەیاندنی گرنگە لە نێوان کیشوەرو وڵاتان، ھاوکات دووپاتیشیکردەوە لەسەر پشتبەستن بە پێوەرە نێودەوڵەتییەکان بۆ دابینکردنی باشترین خزمەتگوزاری بۆ هاووڵاتیان.\nلەلای خۆیەوە وەزیر گواستنەوە روونکردنەوەیەکی تەواوی خستە بەردەم سەرۆک کۆمار، سەبارەت بە کاروانی کارەکانی وەزارەت و پلانەکانی بە ئومێدی جێبەجێکردنیان بۆ چالاککردنی ئاستی کارەکان و باشترکردنی خزمەتگوزارییەکان بۆ ئەوەی وێنەی عێراق لە بەردەم جیهاندا پرشنگدار بێت.


بۆ چاره‌سه‌ری ئازاری پشتت ژه‌می به‌یانیان ئه‌م میوه‌یه‌ی بۆ زیاد بكه\nبه په‌یڕه‌وكردنی سیستمی خۆراكی ته‌ندروست و گۆڕانی شێوازی نوستن ده‌كرێت چاره‌سه‌ری گرفتی ئازاری پشت بكرێت.\nئازاری پشت یه‌كێكه له گرفته باوه‌كان له ته‌مه‌نه جیاوازه‌كان و به‌گوێره‌ی ڕاپۆرتێك كۆمه‌ڵه‌ی ته‌ندروستی نیشتیمانی به‌ریتانی NHS بڵاویكردۆته‌وه تیایدا هاتووه زیادكردنی مۆز بۆ سیستمی خۆراكی به‌یانیان باشترین و ئاسانترین ڕێگه‌یه بۆ خۆپاراستن له ئازاری پشت چونكه بڕێكی باش مه‌گنسیۆم له پێكهاته‌یدا هه‌یه و ئه‌و كه‌سانه‌ش كه كێشه‌ی كه‌می ئه‌م كانزایه‌یان هه‌یه له جه‌سته‌یاندا توشی ئازاری پشت ده‌بن.\nهاوكات پێگه‌ی Spine-health له‌ڕێی ڕاپۆرتێكه‌وه ڕونیكردۆته‌وه كه په‌یڕه‌وكردنی سیستمی خۆراكی ته‌ندروست و وه‌رزشكردن و خواردنی ئه‌و خۆراكانه‌ی مه‌گنسیۆم له پێكهاته‌یاندا هه‌یه یارمه‌تی ڕزگاربوون ده‌دات له ئازاری پشت چونكه مه‌گنسیۆم پێویسته بۆ زیاتر له 300 كارلێكی كیمیاوی و زینده‌ی ناو جه‌سته و ئه‌و كاته‌ی جه‌سته مه‌گنسیۆمی كه‌م بێت ئه‌وه كانزاكه له ئێسكه‌وه ڕاده‌كێشێته‌وه بۆ له‌ش.\nجگه له‌مۆز خواردنه‌وه‌ی چای سه‌وز له‌جیاتی چای ڕه‌ش كه ده‌وڵه‌مه‌نده به مادده‌ی دژه ئۆكسێنه‌ر زۆر به‌سووده بۆ كه‌مكردنه‌وه‌ی ئازاری پشت.


ئاسایشی سلێمانی: کۆمپانیایەکی ئەھلی بێ ئاگاداری و مۆڵەت ھێزی چەکداری دروست کردوە – لڤین پرێس\nبەڕێوەبەرایەتی ئاسایشی پارێزگای سلێمانی، کۆمپانیای ئەمنی (TALON) پابەندی رێنماییەکانی پەیوەست بەکاری کۆمپانیا ئەمنییەکان نەبوە هەستاون بەپێکهێنانی هێزێکی 89 کەسی بەبێ وەرگرتنی رەزامەندی دەزگا ئەمنییەکان.\nدوێنێ پێنجشەممە هێزەکانی ئاسایشی سلێمانی چونە سەر هەردو کارگەی چیمەنتۆی گاسن لە بازیان و گروپی کۆمپانیاکانی فاروق لەشاری سلێمانی، ئەو کات هێزەکانی ئاسایش باسیان لەوەکرد هەواڵیان پێدراوە کە “چەکی نایاسایی” لە کارگەکەدا بونی هەبوە.\nئەمڕۆ ( هەینی، ١٠ی ئەیلوولی ٢٠٢١ ) بەڕێوەبەرایەتی ئاسایشی پارێزگای سلێمانی لەراگەیەنراوێکدا ئاشکرایکرد، “رۆژی 9-9-2021 تیمێکی بەشی چاودێری و پشکنینی کۆمپانیا ئەمنییەکان بە هاوکاری بەشی جموجوڵی بەڕێوەبەرایەتیی ئاسایشی پارێزگای سلێمانی کۆمپانیای تالۆن (TALON) یان بەسەرکردەوە و دەرکەوت کە ئەو کۆمپانیایە پابەند نەبوە بە رێنماییەکانی پەیوەست بە کاری کۆمپانیا ئەمنییەکان”.\nلە بەشێکی تری ڕاگەیەندراوەکەدا هاتوە،” کۆمپانیاکە هەستاوە بە پێکهێنانی هێزێکی 89 کەسی بێ وەرگرتنی رەزامەندی لایەنی پەیوەندیدار لە وەزارەتی ناوخۆ و دەزگا ئەمنییەکان و سێ خولی راهێنانی سەربازی و چەکی بۆ کردونەتەوە”.\nبەڕێوەبەرایەتیی ئاسایشی پارێزگای سلێمانی باسی لەوەشکردوە، “کۆمپانیای تالۆن (TALON) هەستاوە بە بەکارهێنانی کارگەیەکی چیمەنتۆ وەک پێگەیەکی مەشق و راهێنانی سەربازی بەو هێزە دور لە چاوی دەزگا ئەمنییەکان، هەروەها هێزەکانی ئاسایش لە کاتی پشکنیندا دەستیان بەسەر 120چەکی جۆراوجۆر و 280 مەغزەنی فیشەکدا گرتووە”.\nئەمڕۆ ساڵیادی رووداوەکانی11 سێپتەمبەرە


بانگەشەكانی ترەمپ لەبارەی ساختەكاری 519 ملیۆن دۆلار لەسەر ئەمریكییەكان كەوتووە\nلایەنگرانی ترەمپ لە بینای كۆنگرێس\nدەنگۆكانی سەرۆكی پێشووی ئەمریكا دەربارەی ساختەكاری لە هەڵبژاردنەكەی تشرینی دووەمی ڕابردوو ملیۆنان دۆلار لەسەر ئەمریكییەكان كەوتووە، جگە لە لەقبوونی متمانە بە سیستمی هەڵبژاردن و، دروستبوونی توندوتیژی و خوێنڕێژی، وەك ئەوەی ڕۆژنامەی واشنتن پۆست بڵاویكردوەتەوە.\nبەپێی ڕۆژنامەكە كۆی ئەو باجەی لەو پێناوەدا داوە گەیشتووەتە 519 ملیۆن دۆلار.\nبەپێی ئەو پێداچوونەوەیەی واشنتن پۆست بە تۆماری تێچووی ناوخۆیی و فیدڕاڵی لەسەر ئاستی ویلایەتەكان كردووەیەتی، سەرەڕای چاوپێكەوتن لەگەڵ بەرپرسانی حكومی، خەرجییەكان بەشێوەی ڕۆژانە زیادیكردووە، بەهۆیەوە ئاژانسە حكومییەكان لە سەرجەم ئاستەكان ناچاربوون بۆ تەرخانكردنی پارەی باج بۆ وەڵامدانەوەی ئەو ڕێوشوێنانەی ترەمپ و لایەنگرانی گرتوویانەتەبەر.\nخەرجییەكان ڕەسمە یاساییەكان بەرامبەر دەیان داوای یاسایی دەگرێتەوە كە ترەمپ پێشكەشی كردووە و ئەنجامی نەبووە، هەروەها بەهێزكردنی ئاسایش وەك وەڵامدانەوەی هەڕەشەكان دەربارەی كوشتنی كارمەندانی هەڵبژاردن، سەرەڕای چاكسازییە پێویستەكان پاش هەڵكوتانەسەر بینای كۆنگرێس (كاپیتۆڵ) لە 9ی كانونی دووەمی ڕابردوو.\nپەلامارەكە بووە هۆی كۆكردنەوەی هەزاران كەسی سەر بە هێزەكانی پاسەوانی نیشتیمانی لە شەقامەكانی واشنتن، بەهۆی ترس لە زیادبوونی كارە توندوتیژی و یاخیبوونەكان.\nجگە لەوەی زیاتر لە 480 ملیۆن دۆلار لە كۆی باجە بەخشراوەكان بۆ تێچووی سوپا تەرخانكرا بۆ بڵاوەپێكردنی هێزەكانی تا ناوەڕاستی ئازاری داهاتوو. نەك هەر تەنها ئەوە كاریگەرییە داراییەكانی ڕەتكردنەوەی ترەمپ و داننەنانی بە ئەنجامدانی هەڵبژاردنەكان پێدەچێت زۆر زیاتر بێت لەوەی تائێستا تۆماركراون، وەك ئەوەی ڕۆژنامەی واشنتن پۆست دەیڵێت و ئاماژەشدەدات “تێچووە ڕاستەقینەكان پێدەچێت تائێستا نەزانراو بن”.\nڕۆژنامەكە لەسەر زاری بەرپرسانیشیەوە گواستویەتیەوە كە تائێستا كار لەسەر تۆماركردنی تێچووی بڵاوەپێكردنی چڕ و خێرای هێزەكانی ئاسایش دەكەن بۆ مامەڵەكردن لەگەڵ زیادبوونی هەڕەشە بەردەوامەكانی لایەنگرانی ترەمپ.\nمایكڵ رابیچ، سەرپەرشتیاری تیمێكی سەر ڕێگای خێرای یوتا دەڵێت، باوەڕم وایە ڕوداوێكی وەك ئەوەی لە 6ی كانونی دووەم بینیمان، تێڕوانینت بۆ ئایندە دەگۆڕێت.\nرابیچ 227 هەزار دۆلاری لە 17ی كانونی دووەم خەرجكردووە بۆ بڵاوەپێكردنی 300 سەرباز لە بینای كاپیتۆڵ لە ویلایەتەكە، پاش گەیشتنی هەڕەشەی گەمارۆدانی سەربازیی لەلایەن لایەنگرانی ترەمپ-ەوە هاوكات لەگەڵ مەراسیمی دەستبەكاربوونی جۆ بایدن و دەڵێت، “ئەوە بڕە پارەیەكە كە خەرجكردنی باوەڕپێنەكراوە”.\nبیڵ گەیتس مەترسیی نوێ ئاشکرا دەکات کە لەداهاتوودا هەڕەشەیە بۆسەر مرۆڤایەتی\nكیسنجەر: جیهان لە لێواری كارەساتێكی هاوشێوەی جەنگی جیهانیدایە\nهێنری كیسنجەر، وەزیری دەرەوەی ئەمریكا لە حەفتاكانی سەدەی ڕابردوو دەڵێت، واشنتن و پەككین بەشێوەیەكی بەرچاو “بەرەو ڕوبەڕوبوونەوە دەخزێن”…\nکیم جۆنگ ئون پەیامێک لەبارەی توشبوونی ترەمپ-ەوە بڵاودەکاتەوە\nسەرۆکی کۆریای باکوور پەیامێکی لەبارەی توشبوونی ترەمپ بە ڤایرۆسی کۆرۆنا بڵاوکردەوە، هیوای زوو چاکبوونەوەی بۆ دەخوازێت. بەپێی هەواڵێکی…\nموچەی مێركڵ دوای خانەنشین بوون چەند دەبێت؟\nلەگەڵ نزیكبوونەوەی كۆتایی ویلایەتەكەی ئەنگێلا مێركل-ی ڕاوێژكاری ئەڵمانیا و چوونە ناو ژیانی خانەنشین بوونەوە، قسەی جۆراوجۆر لەسەر ئایندەی…